L'estructura actual del Departament presenta diferents mancances que cal resoldre per poder dur a terme els canvis necessaris en el sistema educatiu a Catalunya, de manera que sigui possible assolir els nivells de qualitat i de prevenció del fracàs escolar que requereix la comunitat educativa actual.
Així, en aquest sentit, es potencia el tractament de les tecnologies de la informació i les comunicacions, amb la creació d'una unitat que englobi sota una visió conjunta el tractament dels diferents sistemes d'informació i que faci possible un avenç clar de la utilització d'aquestes eines en el procés d'aprenentatge de l'alumnat i en la millora de la gestió interna del Departament.
També, es fa necessària la implantació de programes d'innovació educativa, i d'impuls dels ensenyaments de formació professional, incidint especialment, en els aspectes d'orientació professional, que portin el nostre sistema educatiu a la realitat contemporània.
Tot això, reforçat amb una nova concepció de la formació al personal docent.
Així mateix, es potencien els aspectes relacionats amb els ensenyaments artístics, que fins al moment no havien rebut el tracte que els correspon.
D'altra banda, en els darrers anys estem davant una realitat que comporta una tendència creixent de la població en edat escolar, tant pel fet de l'arribada de fluxos d'immigració, com pel fet del creixement de la natalitat.
Aquests aspectes lligats a més a la gran mobilitat de població entre els municipis de Catalunya, comporta que sigui del tot necessari treballar amb planificacions molt acurades, per tal de poder donar resposta a les noves necessitats que sorgeixen arreu del territori.
Per això, de conformitat amb el que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat, a proposta de la consellera d'Educació, i d'acord amb el Govern,
El Departament d'Educació és l'òrgan de l'Administració de la Generalitat de Catalunya al qual correspon la proposta i l'execució de les directrius del Govern en matèria de política educativa de tots els àmbits de l'ensenyament, llevat de l'universitari.
El Departament d'Educació, sota la dependència del seu titular, exerceix les seves funcions mitjançant els òrgans següents:
La Direcció General d'Ordenació i Innovació Educativa.
La Direcció General de Personal Docent.
La Direcció General de Centres Educatius.
La Direcció General de Formació Professional i Educació Permanent.
La Direcció de Planificació Educativa.
El Departament d'Educació s'estructura territorialment en serveis territorials.
El/la conseller/a d'Educació dirigeix, coordina i controla l'activitat del Departament.
El/la conseller/a d'Educació, compta amb l'assistència d'un gabinet i de l'Oficina de Suport a les Polítiques Educatives.
El càrrec de cap del Gabinet és de caràcter eventual.
El Gabinet del/de la Conseller/a i les unitats que l'integren es regeixen pel que estableix l'Acord de Govern de 20 de gener de 2004, pel qual es regulen determinats aspectes del règim del personal eventual al servei de l'Administració de la Generalitat.
A l'Oficina de Suport a les Polítiques Educatives, que es configura com a àrea funcional, li corresponen les funcions següents:
a) Promoure i vetllar pel compliment dels compromisos programàtics contrets pel Govern en matèria educativa.
b) Supervisar la implementació de les polítiques educatives del Departament.
c) Promoure i facilitar la participació dels diferents sectors socials i de la comunitat educativa, en la programació, la innovació i la millora dels sistema educatiu.
d) Qualsevol altre que li sigui encomanada en relació amb les anteriors.
El Consell de Direcció és presidit pel/per la conseller/a d'Educació i integrat pel/per la secretari/ària general, els /les directors/es generals i la resta de persones que el/la conseller/a designi.
Té com a funció assistir el/la conseller/a en l'elaboració de la política del Departament i en el seguiment de l'execució d'aquesta política.
7.1 El Consell Escolar de Catalunya és l'òrgan superior de consulta i participació dels sectors afectats en la programació general de la política educativa no universitària en l'àmbit de la Generalitat.
Està presidit pel/la conseller/a d'Educació o persona en qui delegui i exerceix les funcions que li atribueix la Llei 25/1985, de 10 de desembre, dels consells escolars.
El càrrec de president/a del Consell Escolar de Catalunya, en el supòsit de delegació, serà de categoria assimilada a la de director/a general.
7.2 La Secretaria del Consell queda adscrita al Departament sota la dependència directa del/de la conseller/a amb rang de servei, i actua d'acord amb les directrius de coordinació de la Direcció de Planificació Educativa.
Corresponen a la Secretaria del Consell Escolar de Catalunya les funcions pròpies de les secretaries dels òrgans col·legiats i també les de suport administratiu al Consell.
El Consell Superior d'Avaluació del Sistema Educatiu, com a òrgan de consulta i assessorament, té com a objectiu efectuar una tasca d'anàlisi i avaluació externa del sistema educatiu de nivell no universitari a Catalunya.
El Consell Superior d'Avaluació del Sistema Educatiu el presideix el/la conseller/a d'Educació o persona en qui delegui, exerceix les funcions que li atribueix el Decret 305/1993, de 9 de desembre, de creació del Consell Superior d'Avaluació del Sistema Educatiu, i actua d'acord amb les directrius de coordinació de la Direcció de Planificació Educativa.
El Consell Català de Formació Professional és l'òrgan de consulta i assessorament del Govern de la Generalitat, amb caràcter no vinculant, respecte de tota la formació professional, la inicial/reglada, l'ocupacional i la continua.
El Consell Català de Formació Professional el presideixen alternativament, per rotació anual, els/les consellers/es d'Educació i de Treball i Indústria.
Està adscrit al Departament d'Educació, exerceix les funcions que li atribueix el Decret 21/1999, de 9 de febrer, i actua d'acord amb les directrius de coordinació de la Direcció de Planificació Educativa.
Corresponen al/a la secretari/ària general del Departament les competències i funcions que li atribueix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i aquelles altres que li assigni la resta de normativa vigent o que el/la conseller/a li pugui delegar.
De la Secretaria General depenen els òrgans següents:
b) Subdirecció General de la Inspecció de Serveis.
c) Subdirecció General de la Inspecció d'Educació.
a) L'administració, el règim interior i la gestió dels serveis generals del Departament, sota la direcció del/de la secretari/ària general, i la coordinació dels serveis que porten a terme els organismes que en depenen.
b) Mantenir relacions funcionals amb altres departaments quan li encarregui el/la secretari/ària general.
c) Preparar l'avantprojecte de pressupost del Departament en col·laboració amb els altres òrgans del Departament.
d) Coordinar i gestionar els assumptes relatius al personal d'administració i serveis adscrit als diferents òrgans del Departament, sens perjudici de les funcions d'altres unitats directives.
e) Supervisar la gestió pressupostària, la comptabilitat, la gestió patrimonial dels immobles i dels béns administratius del Departament, les contractacions, les obres de les unitats administratives del Departament i el seu manteniment, sens perjudici de les funcions d'altres unitats directives.
f) Dirigir i coordinar les unitats que en depenen i també coordinar la resta de serveis administratius del Departament.
g) Planificar i impulsar accions per a la integració i la rendibilització de les actuacions de les diferents unitats del Departament.
h) Dirigir iniciatives que condueixin a l'avaluació de la qualitat i a l'optimització de la gestió en els diferents àmbits del Departament.
i) Exercir les funcions de coordinació i supervisió de la informació i dels sistemes d'informació del Departament, sens perjudici de les funcions d'altres unitats directives.
j) Qualsevol altre que li sigui delegada pel/per la secretari/ària general del Departament.
De la Direcció de Serveis depenen les unitats i l'àrea funcional següents:
a) Subdirecció General d'Estudis i Organització.
b) Subdirecció General de Gestió Econòmica i Règim Interior.
c) Subdirecció General de Personal d'Administració i Serveis.
d) Àrea de Tecnologies de la Informació i les Comunicacions.
Corresponen a la Subdirecció General d'Estudis i Organització les funcions següents:
a) Elaborar i executar els plans d'actuació en matèria d'organització, racionalització i simplificació de processos.
b) Dirigir, en l'àmbit tècnic, els estudis i les estadístiques educatives per ajudar en la presa de decisions dels directius del Departament.
d) Supervisar les actuacions de difusió i informació interna i externa del Departament, per diferents mitjans, telemàtic, o presencial.
e) Coordinar i elaborar la proposta de la implantació de circuits administratius en col·laboració amb l'Àrea de Tecnologies de la Informació i les Comunicacions.
f) Establir els plans de qualitat de les actuacions del Departament i la seva corresponent avaluació.
g) Coordinar els programes de normalització lingüística i promoure els plans d'actuació que se'n deriven.
h) Planificar les estratègies d'actuacions del Departament en coordinació amb les diferents direccions generals.
De la Subdirecció General d'Estudis i Organització depenen els serveis següents:
a) Servei de Difusió i Publicacions.
b) Servei d'Estadística, Informació i Documentació.
Corresponen al Servei de Difusió i Publicacions les funcions següents:
a) Dirigir en l'àmbit tècnic, l'activitat editorial del Departament.
b) Editar per mitjans audiovisuals, o procediments informàtics, les publicacions del Departament i coordinar la seva distribució.
c) Supervisar i coordinar la gestió del web del Departament, de la intranet, de les bases de dades d'informació corporativa amb coordinació amb el Gabinet del/de la Conseller/a, i les unitats directives del Departament.
d) Supervisar i coordinar els portals d'Internet dels organismes dependents del Departament.
e) Elaborar les campanyes informatives i de difusió de l'activat del Departament.
f) Dissenyar eines de normalització lingüística a l'activitat del Departament i fer-ne el corresponent seguiment i la corresponent valoració.
Del Servei de Difusió i Publicacions depenen les seccions següents:
Corresponen a la Secció de Difusió les funcions següents:
a) Gestionar l'elaboració de les campanyes informatives dels programes d'actuació del Departament i definir el seu abast de difusió.
b) Elaborar la informació institucional que el Departament difon pels diferents canals.
c) Gestionar i actualitzar el Sistema d'Atenció Ciutadana.
d) Normalitzar els diferents tipus de documents de difusió pública de l'activitat del Departament.
e) Gestionar la coordinació i realització de les exposicions i altres actes de difusió relacionats amb el sistema educatiu i que tinguin un interès general.
f) Aplicar i fer el seguiment de les eines dissenyades en matèria de normalització lingüística per l'activitat pròpia del Departament.
Corresponen a la Secció de Publicacions les funcions següents:
a) Ordenar el procés editorial de l'activitat del Departament en tots els seus formats: paper, mitjans audiovisuals o informàtics.
b) Elaborar la documentació tècnica prèvia a l'edició de les publicacions.
c) Coordinar la gestió de les diferents fases d'edició i publicació: correcció lingüística, disseny, maquetació i impressió.
d) Organitzar la distribució dels materials editats als diversos punts de lliurament del Departament i als punts de venda.
e) Gestionar l'estoc de publicacions i fer-ne el seguiment.
Corresponen al Servei d'Estadística, Informació i Documentació les funcions següents:
a) Elaborar els informes, dictàmens i estudis relacionats amb l'administració educativa.
b) Elaborar i proposar les directrius i els criteris tècnics referents a la producció estadística del sistema educatiu.
c) Recopilar la informació d'interès per al Departament i vetllar per l'actualització de les dades de què disposen els punts d'informació del Departament.
d) Coordinar els processos d'informació del Departament a la ciutadania, demanada de manera presencial, telefònica o telemàtica.
e) Elaborar les estadístiques educatives que facilitin la presa de decisions i fer-ne la corresponent difusió.
f) Assessorar, amb caràcter general, els diferents òrgans del Departament en les matèries de la seva competència.
Del Servei d'Estadística, Informació i Documentació depenen les seccions següents:
b) Secció de Documentació i Informació Educativa.
Corresponen a la Secció d'Estadística les funcions següents:
a) Gestionar la recollida i l'elaboració de les dades estadístiques referents a tots els nivells educatius i modalitats d'ensenyament públic i privat.
b) Gestionar l'elaboració dels informes i anuaris de caire estadístic que el Departament hagi de difondre o publicar.
c) Gestionar l'assessorament tècnic als òrgans del Departament en matèria d'estadística.
Corresponen a la Secció de Documentació i Informació Educativa les funcions següents:
a) Gestionar la recopilació i ordenació de la documentació d'interès per a la comunitat educativa i per al Departament.
b) Gestionar la centralització i execució de les propostes formulades pels diferents òrgans del Departament i gestionar l'adquisició de documents i material bibliogràfic.
c) Gestionar l'assessorament tècnic als òrgans del Departament en matèria de documentació i informació educativa d'interès general.
d) Promoure la digitalització dels continguts d'interès pel Departament.
e) Gestionar i elaborar els processos d'informació del Departament als ciutadans.
Corresponen al Servei d'Organització les funcions següents:
a) Coordinar els projectes d'organització, modernització, millora i racionalització dels aspectes funcionals dels sistemes d'informació, d'acord amb els objectius estratègics del Departament.
b) Elaborar les propostes de normativa interna i circulars, en relació amb l'entorn organitzatiu i els criteris de simplificació i racionalització administrativa.
c) Col·laborar amb l'Àrea de Tecnologies de la Informació i les Comunicacions en la definició de documents i guies d'estil dels sistemes d'informació.
d) Gestionar el coneixement organitzacional del Departament tot elaborant conjuntament amb les diferents unitats administratives els sistemes d'indicadors de gestió o estratègics corresponents.
e) Dissenyar, executar i avaluar els plans i sistemes de gestió de qualitat que s'estableixin i proposar sistemes d'avaluació i millora contínua dels serveis.
f) Col·laborar en el disseny i execució dels plans de reestructuració organitzativa dels recursos.
Corresponen a la Subdirecció General de Gestió Econòmica i Règim Interior les funcions següents:
a) Coordinar amb les altres unitats l'elaboració de l'avantprojecte de pressupost del Departament.
b) Supervisar i controlar la gestió econòmica, pressupostària i comptable del Departament.
c) Supervisar i controlar la gestió patrimonial dels immobles i dels béns administratius del Departament.
d) Coordinar les actuacions en matèria d'assegurances, cobertures de responsabilitats patrimonials de persones, béns, riscos i garanties a cobrir.
e) Supervisar les actuacions de manteniment i la seguretat de les instal·lacions administratives del Departament.
f) Proposar i controlar les obres als edificis administratius del Departament.
g) Contractar les obres, els serveis i els subministraments de totes les unitats del Departament.
h) Supervisar i coordinar el règim interior del Departament.
De la Subdirecció General de Gestió Econòmica i Règim Interior depenen els serveis següents:
a) Servei de Pressupostos i Gestió Financera.
b) Servei de Gestió d'Immobles i Règim Interior.
c) Servei de Contractacions i Subministraments.
Corresponen al Servei de Pressupostos i Gestió Financera les funcions següents:
a) Coordinar i preparar l'avantprojecte del pressupost del Departament.
b) Efectuar el seguiment del pressupost del Departament.
c) Controlar i efectuar la comptabilitat interna de les operacions de la gestió pressupostària i dels documents comptables.
d) Coordinar totes les qüestions relacionades amb els ingressos i les despeses del Departament.
e) Assessorar en matèria pressupostària les unitats del Departament.
f) Supervisar les habilitacions del Departament i els fons de maniobra.
Del Servei de Pressupostos i Gestió Financera depenen les seccions següents:
a) Secció d'Habilitació i Indemnitzacions.
b) Secció de Pressupost i Comptabilitat.
Corresponen a la Secció d'Habilitació i Indemnitzacions les funcions següents:
a) Exercir l'habilitació dels serveis centrals.
b) Coordinar la gestió de les habilitacions dels serveis territorials.
c) Gestionar la tramitació i el control de les dietes, assistències, desplaçaments i altres indemnitzacions del personal del Departament.
Coordinar i assessorar els serveis i òrgans gestors de la tramitació d'aquestes indemnitzacions.
d) Gestionar la contractació dels serveis de transport i d'hoteleria que vagin a càrrec de l'habilitació dels serveis centrals.
e) Gestionar i controlar les bestretes per raó de dietes o despeses de viatge.
f) Custodiar, controlar i efectuar la devolució dels avals dipositats com a garantia provisional per les empreses que han participat en licitacions convocades pel Departament.
Corresponen a la Secció de Pressupost i Comptabilitat les funcions següents:
a) Gestionar la preparació de l'avantprojecte de pressupost del Departament.
b) Fer el seguiment de l'execució del pressupost i gestionar-ne les modificacions.
c) Elaborar estudis de caràcter economicofinancer.
d) Assessorar en matèria pressupostària els diferents òrgans del Departament que ho requereixin.
e) Comptabilitzar les despeses del Departament i supervisar-ne els expedients corresponents.
f) Gestionar la dotació dels fons de maniobra de les habilitacions del Departament i controlar la seva execució i justificació.
g) Comptabilitzar els ingressos del Departament, fer-ne la seva justificació i tramitar els expedients de devolució dels ingressos indeguts.
Corresponen al Servei de Contractacions i Subministraments les funcions següents:
a) Efectuar la contractació d'obres, serveis i subministraments de les unitats del Departament.
b) Gestionar les meses de contractació i la Comissió de Subministraments del Departament.
c) Representar el Departament a la Junta Consultiva de Contractació Administrativa.
d) Coordinar l'elaboració de la proposta de l'avantprojecte de pressupost del Gabinet del/de la Conseller/a i la Secretaria General i gestionar la seva execució.
e) Preparar i tramitar els convenis amb institucions, entitats i administracions relacionats amb les activitats del Gabinet del/de la Conseller/a i la Secretaria General.
f) Gestionar els magatzems de material per a serveis administratius.
Depenen del Servei de Contractacions i Subministraments les seccions següents:
b) Secció de Subministraments i Gestió de Crèdits.
Corresponen a la Secció de Contractacions les funcions següents:
a) Preparar i tramitar els expedients de contractació d'obres, de serveis i de subministraments de les unitats del Departament, fins a la formalització dels contractes corresponents.
b) Convocar i portar la gestió de les meses de contractació i de la Comissió de Subministraments del Departament.
c) Coordinar criteris, elaborar models i formular propostes en relació amb les contractacions del Departament.
Corresponen a la Secció de Subministraments i Gestió de Crèdits les funcions següents:
a) Preparar la proposta d'avantprojecte de pressupost del Gabinet del/de la Conseller/a i la Secretaria General.
b) Gestionar els crèdits destinats al funcionament dels serveis administratius del Departament i de les seves activitats.
c) Gestionar la preparació i el desplegament de les contractacions, subvencions i convenis proposats pel Gabinet del/de la Conseller/a i la Secretaria General.
d) Efectuar les compres dels béns necessaris per al funcionament dels serveis administratius del Departament.
e) Gestionar els magatzems del material dels serveis administratius.
Corresponen al Servei de Gestió d'Immobles i Règim Interior les funcions següents:
a) Elaborar projectes, preparar, coordinar i tramitar les actuacions d'adquisició, lloguer i noves ocupacions d'immobles o locals susceptibles de ser destinats a seus d'unitats administratives del Departament.
b) Gestionar l'inventari dels béns mobles i immobles de les unitats administratives del Departament.
c) Gestionar el manteniment preventiu i correctiu d'actius immobiliaris.
d) Estudiar l'optimització de costos de funcionament.
e) Estudiar, proposar i executar les mesures adients per garantir la seguretat de persones i béns.
f) Inspeccionar, controlar i mantenir les instal·lacions de seguretat, transport i comunicacions dels edificis administratius del Departament.
g) Supervisar la coordinació amb les companyies subministradores d'energia i fluids, per a la gestió de les incidències.
h) Supervisar la gestió de les assegurances, cobertures de responsabilitats patrimonials de persones, béns, riscos i garanties a cobrir.
i) Gestionar l'atenció al públic, el registre general, els serveis de majordomia, i l'arxiu del Departament.
j) Elaborar, proposar i efectuar el seguiment de les instruccions relatives al règim interior del Departament.
Del Servei de Gestió d'Immobles i Règim Interior depenen les seccions següents:
a) Secció d'Immobles i Patrimoni.
b) Secció d'Instal·lacions i Manteniment.
Corresponen a la Secció d'Immobles i Patrimoni les funcions següents:
a) Preparar, coordinar i tramitar les actuacions encaminades a l'adquisició d'immobles i locals susceptibles de ser destinats a seus d'unitats administratives del Departament.
b) Elaborar els projectes i tramitar els expedients d'obres noves i d'adequació de seus d'unitats administratives.
c) Dirigir les obres de les anteriors actuacions.
Corresponen a la Secció d'Instal·lacions i Manteniment les funcions següents:
a) Gestionar el manteniment dels locals i del mobiliari de les seus de les oficines administratives del Departament i controlar les inspeccions reglamentàries.
b) Coordinar-se amb les companyies subministradores d'energia per a la resolució d'incidències i portar el control dels consums.
c) Redactar els plecs de condicions tècniques per a la contractació de serveis externs relatius a les instal·lacions i supervisar aquests serveis.
d) Dirigir l'activitat dels equips de manteniment propis.
e) Proposar millores de les instal·lacions i mesures per a l'estalvi d'energia.
Corresponen a la Secció de Règim Interior les funcions següents:
a) Gestionar els assumptes generals de règim interior del Departament.
b) Gestionar el registre, l'arxiu, els cotxes de representació i l'atenció al públic, personal i telefònica, en els serveis centrals del Departament.
c) Coordinar el règim interior, registre, arxiu i atenció al públic dels serveis territorials del Departament.
d) Dirigir l'activitat del personal subaltern dels serveis centrals.
e) Gestionar l'ús de les sales de reunions i altres espais de l'edifici dels serveis centrals.
Corresponen a la Subdirecció General de Personal d'Administració i Serveis les funcions següents:
a) Coordinar i supervisar els assumptes relatius al personal d'administració i serveis adscrit a les unitats administratives del Departament i als centres educatius del Departament.
b) Elaborar la proposta d'avantprojecte de pressupost pel que respecta al personal d'administració i serveis.
c) Supervisar i controlar l'elaboració de la nòmina del personal d'administració i serveis del Departament i vetllar pel seu manteniment.
d) Supervisar les convocatòries de provisió i selecció del personal d'administració i serveis del Departament.
e) Participar, en representació del Departament d'Educació, en la determinació de les condicions de treball del personal de centres, particularment en la negociació dels convenis de l'Administració de la Generalitat, i en les comissions o grups de treball que es constitueixin.
f) Assessorar les diferents unitats del Departament en matèria de personal, i coordinar i supervisar l'activitat dels serveis territorials del Departament en les competències que els són pròpies.
g) Col·laborar en la definició de les polítiques en matèria de plantilles de personal d'administració i serveis.
h) Impulsar les polítiques de personal en matèria d'avaluació i desenvolupament.
i) Supervisar la definició de les funcions dels llocs de treball del personal d'administració i serveis i tramitar les modificacions d'aquests llocs davant les unitats corresponents.
j) Coordinar les relacions sindicals amb els diferents col·lectius de personal d'administració i serveis, analitzar les propostes i plataformes que presenten les organitzacions sindicals i elaborar propostes d'acord sobre els temes objecte de negociació.
k) Programar i executar el Pla Anual de Formació del personal d'administració i serveis aprovat pel/per la secretari/ària general.
l) Programar, executar i avaluar els programes de formació en matèria de prevenció de riscos laborals del personal d'administració i serveis.
m) Qualsevol altra que li sigui encomanada en relació amb les anteriors.
De la Subdirecció General de Personal d'Administració i Serveis depenen els serveis següents:
a) Servei de Personal d'Administració i Serveis.
b) Servei de Formació i Desenvolupament.
Corresponen al Servei de Personal d'Administració i Serveis les funcions següents:
a) Tramitar i controlar tots els assumptes relatius a la gestió del personal d'administració i serveis.
b) Elaborar les propostes de valoració i classificació dels llocs de treball del personal d'administració i serveis i coordinar les relacions de llocs de treball del personal d'administració i serveis del Departament.
c) Realitzar estudis referents a les plantilles de personal d'administració i serveis d'acord amb les disponibilitats pressupostàries i preparar la proposta d'avantprojecte de pressupost.
d) Emetre informes i propostes de resolució en matèria de personal d'administració i serveis.
e) Tramitar els expedients de personal d'administració i serveis pel que fa a les propostes de contractació, provisió de llocs de treball, situacions administratives, règim disciplinari i altres diligències.
f) Coordinar els processos de provisió i selecció del personal d'administració i serveis que són competència del Departament.
g) Mantenir el registre informàtic del personal d'administració i serveis, emetre certificats i custodiar els expedients.
h) Supervisar l'elaboració de la nòmina del personal d'administració i serveis.
i) Supervisar la gestió del personal laboral, elaborar propostes i informes quant al seu règim jurídic, controlar la contractació de personal pel desenvolupament de programes adscrits al Departament, definir funcions i perfils professionals i coordinar l'actuació dels serveis territorials en l'àmbit de les seves competències.
j) Assessorar i donar suport a les unitats del Departament, i coordinar la seva actuació en relació amb els temes de personal d'administració i serveis.
Depenen del Servei de Personal d'Administració i Serveis les seccions següents:
a) Secció de Gestió del Personal d'Administració i Serveis.
b) Secció de Plantilles i Pressupost del Personal d'Administració i Serveis.
c) Secció de Nòmines del Personal d'Administració i Serveis.
Corresponen a la Secció de Gestió del Personal d'Administració i Serveis les funcions següents:
a) Tramitar i gestionar els assumptes relatius al personal d'administració i serveis dependent de les unitats administratives del Departament.
b) Tramitar els expedients referents a les situacions administratives, incompatibilitats, execució d'expedients disciplinaris, permisos, llicències, certificacions, reconeixements de serveis previs i altres incidències del personal d'administració i serveis del Departament.
c) Preparar i gestionar les convocatòries per a la provisió de llocs de treball de caràcter temporal (borses de treball) i de les convocatòries per a la provisió de llocs de treball de personal d'administració i serveis del Departament, tant de comandaments com singulars.
d) Gestionar la resolució dels processos de provisió i selecció dels cossos generals i especials.
e) Emetre informes respecte a les propostes de les diferents unitats del Departament quant al personal d'administració i serveis, i fer-ne les valoracions corresponents.
f) Elaborar els manuals de descripció de llocs de treball.
g) Emetre informes sobre les consultes que li siguin formulades quant al personal d'administració i serveis.
h) Supervisar el sistema de control horari i d'elaboració de les targetes d'identificació.
Corresponen a la Secció de Plantilles i Pressupost del Personal d'Administració i Serveis les funcions següents:
a) Controlar i mantenir les plantilles i les corresponents relacions de llocs de treball de personal d'administració i serveis.
b) Preparar i proposar les places vacants que han d'integrar l'oferta pública d'ocupació del personal d'administració i serveis.
c) Elaborar la proposta d'avantprojecte de pressupost de personal d'administració i serveis.
d) Elaborar propostes i estudis per a l'optimització de recursos d'acord amb les disponibilitats pressupostàries existents.
e) Informar de totes aquelles qüestions que es derivin de les relacions de llocs de treball del personal d'administració i serveis del Departament.
f) Coordinar, assessorar i donar suport als serveis territorials en tot el que significa manteniment de plantilles.
g) Realitzar els estudis de costos de les plantilles que gestiona.
Corresponen a la Secció de Nòmines del Personal d'Administració i Serveis les funcions següents:
a) Coordinar i portar el control per a la correcta confecció de la nòmina del personal d'administració i serveis del Departament.
b) Controlar les disponibilitats pressupostàries i emetre els informes adients.
c) Coordinar l'actuació en aquesta matèria de les unitats dels serveis territorials que gestionen la nòmina del personal d'administració i serveis.
d) Informar sobre règims de previsió social del personal funcionari de la Generalitat i tramitar, en el seu cas, els expedients corresponents.
e) Controlar les incidències en la nòmina, endarreriments, bestretes, aplicació de l'impost sobre la renda de les persones físiques, descomptes, execució econòmica de sentències, retencions judicials i totes aquelles que signifiquin variacions en la nòmina.
f) Programar i distribuir els certificats per a la declaració de l'impost sobre la renda de les persones físiques.
Corresponen al Servei de Formació i Desenvolupament les funcions següents:
a) Dissenyar, coordinar i supervisar el pla d'acollida del personal del Departament com a punt de partida d'un procés d'informació i comunicació.
b) Establir criteris i procediments que es concretin en itineraris formatius per aconseguir l'adequació de la persona al lloc de treball.
c) Impulsar, coordinar i supervisar la detecció de necessitats formatives i l'avaluació de les activitats realitzades.
d) Dissenyar, programar, coordinar i supervisar el pla de formació del personal d'administració i serveis del Departament, tenint en compte les necessitats detectades i les disponibilitats pressupostàries.
e) Portar a terme experiències formatives innovadores i a mida que tinguin un impacte positiu en la qualitat del servei i en el desenvolupament professional de les persones.
f) Assessorar les unitats directives, tant dels serveis centrals com dels serveis territorials, respecte les necessitats de formació tenint en compte els continguts funcionals dels llocs de treball.
g) Mantenir el registre informàtic dels cursos realitzats pel personal d'administració i serveis del Departament.
h) Donar les directrius als interlocutors dels serveis territorials per a la correcta gestió del pla de formació del personal adscrit.
i) Establir els indicadors d'avaluació i control de la gestió de la formació per a cadascun dels serveis territorials i els serveis centrals del Departament.
Realitzar el seguiment i control dels resultats.
Del Servei de Formació i Desenvolupament depèn la Secció de Formació.
Corresponen a la Secció de Formació les funcions següents:
a) Controlar la gestió per a la correcta aplicació del pla de formació del personal d'administració i serveis del Departament.
b) Elaborar estudis per al correcte desenvolupament del pla de formació, i elaborar i proposar plans de millora.
c) Coordinar i supervisar els procediments de les diferents línies formatives i dels diferents finançaments.
d) Supervisar la gestió del pla de formació en cadascun dels serveis territorials.
e) Supervisar la gestió dels cursos de formació que integren el pla i l'avaluació de les activitats formatives realitzades.
f) Coordinar i implicar els interlocutors de formació dels serveis territorials en l'avaluació i millora de la gestió de la formació del personal adscrit en el seu àmbit territorial.
g) Vetllar per la tramesa puntual dels certificats acreditatius dels cursos realitzats.
L'Àrea de Tecnologies de la Informació i les Comunicacions té les funcions següents:
a) Alinear les tecnologies de la informació i les comunicacions (en endavant, TIC) amb els objectius estratègics del Departament en l'àmbit de gestió i en l'àmbit de la informàtica educativa.
b) Elaborar, desenvolupar, implantar o actualitzar el pla director de l'Àrea TIC del Departament com a instrument de definició i de coordinació dels sistemes d'informació, de l'arquitectura tecnològica i de les comunicacions que ha de donar suport a l'activitat, a la gestió i a la informació del Departament.
c) Executar, implantar i fer el seguiment de les actuacions de l'Àrea TIC del Departament derivades del pla director per tal d'avaluar-ne els resultats i vetllar per la qualitat dels productes i serveis rebuts dels subministradors externs.
e) Coordinar i realitzar actuacions en relació amb la instal·lació, utilització i manteniment de maquinari, programari informàtic i serveis de telecomunicació als òrgans dependents del Departament.
f) Adoptar i difondre els mètodes de desenvolupament, les normes, els estàndards i els protocols sobre les TIC, d'acord amb la política corporativa de l'Administració de la Generalitat.
g) Identificar estratègies d'evolució a nivell tecnològic i funcional, estudiar la viabilitat tècnica i econòmica i l'aplicabilitat d'innovacions tecnològiques i decidir-ne la implantació, d'acord amb la política corporativa de la Generalitat.
h) Determinar criteris per a l'explotació de les TIC, d'acord amb la política corporativa.
i) Coordinar les actuacions adreçades a donar formació i suport presencial o remot als usuaris del Departament.
j) Definir la política de seguretat dels sistemes i la seva recuperació i continuïtat.
k) Garantir la preservació del coneixement estratègic i funcional de les TIC del Departament com un actiu de l'Administració de la Generalitat.
l) Mantenir i gestionar les relacions amb els subministradors externs en els termes establerts al contracte de serveis de telecomunicacions i d'informàtica vigent a l'Administració de la Generalitat de Catalunya.
m) Inspeccionar, controlar i mantenir les instal·lacions de seguretat, transport, comunicació i informàtica dels edificis administratius del Departament, per tal de garantir el grau de seguretat i fiabilitat adequats.
L'Àrea TIC, que està dirigida pel/per la coordinador/a del Centre de Telecomunicacions i Tecnologies de la Informació de la Generalitat de Catalunya, depèn funcionalment de la Direcció de Serveis del Departament per tot el que afecta a les tecnologies de la informació i les comunicacions del Departament i depèn funcionalment del Centre de Telecomunicacions i Tecnologies de la Informació de la Generalitat de Catalunya per tot el que afecta a les tecnologies de la informació i comunicacions corporatives de l'Administració de la Generalitat.
En l'àmbit de la informàtica educativa actua d'acord amb les directrius donades per la Direcció General d'Ordenació i Innovació Educativa.
La Subdirecció General de la Inspecció de Serveis és l'òrgan per mitjà del qual s'instrumenta l'exercici de la facultat inspectora atribuïda al/a la secretari/ària general del Departament per l'article 13 de la Llei 13/1989, de 14 de desembre.
Estén el seu àmbit d'actuació a les unitats administratives i als centres docents en matèria d'organització i funcionament administratiu, i li corresponen les funcions següents:
a) Dirigir i coordinar l'actuació dels inspectors i inspectores de serveis, tant pel que fa als efectius adscrits a serveis centrals com als efectius adscrits als serveis territorials.
b) Instruir expedients disciplinaris del personal d'administració i serveis i del personal docent a instància del/de la secretari/ària general, expedients administratius de revocació d'autorització de centres per incompliment de les condicions de l'autorització i expedients sancionadors a centres per incompliment de les obligacions derivades de la subscripció de concert o de l'obtenció de subvencions, a instància de la direcció general competent, i proposar-ne, en tots els casos, la resolució.
c) Inspeccionar el funcionament de les unitats i els centres dins del seu àmbit d'actuació.
d) En l'acció inspectora sobre els serveis, avaluar les situacions i assessorar sobre el desenvolupament de la gestió encomanada, vetllar pels aspectes relatius als elements funcionals, personals i materials, al règim econòmic, als procediments i a l'ús de la llengua d'acord amb la Llei de política lingüística.
e) Emetre informes i formular propostes d'actuacions puntuals de millora i correcció en els serveis.
f) Atendre les queixes i suggeriments que eventualment sorgeixin en els diversos serveis del Departament sobre disfuncions en relació amb el servei que tenen encomanat, emetre els informes pertinents i proposar al/a la secretari/ària general l'adopció de les mesures correctores que s'estimin pertinents.
g) Elaborar i proposar al/a la secretari/ària general el projecte de pla anual d'actuació ordinària i la memòria anual d'activitats de la Inspecció de Serveis.
h) Mantenir relacions funcionals amb les inspeccions de serveis o unitats anàlogues d'altres departaments quan li encarregui el/la secretari/ària general.
i) Qualsevol altra que li sigui encomanada pel/per la secretari/ària general.
Els/les inspectors/es de serveis ocupen llocs singulars que depenen de la Subdirecció General de la Inspecció de Serveis, tant si són adscrits als serveis centrals com als serveis territorials.
Per ser nomenat/ada inspector/a de serveis es requerirà haver prestat un mínim de tres anys de serveis com a funcionari/ària de carrera en cossos o escales de grup A amb els requisits que en cada cas s'indiquin a la relació de llocs de treball.
Els/les inspectors/es de serveis exerceixen les funcions b), c), d), e) i f) indicades a l'article 52 i qualsevol altra que els encarregui el subdirector general en l'àmbit de les seves competències.
Corresponen a la Subdirecció General de la Inspecció d'Educació les funcions que estableix el Decret 266/2000, de 31 de juliol, pel qual es regula la Inspecció d'Ensenyament.
L'Assessoria Jurídica, amb nivell orgànic de subdirecció general, es configura d'acord amb el que estableix l'article 14 del Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels Serveis Jurídics de l'Administració de la Generalitat de Catalunya.
Direcció General d'Ordenació i Innovació Educativa
Corresponen a la Direcció General d'Ordenació i Innovació Educativa les funcions següents:
a) Elaborar i renovar els programes educatius i establir les normes i les orientacions necessàries per a la seva efectivitat.
b) Elaborar i executar les directrius per a l'atenció escolar de l'alumnat amb necessitats educatives especials.
c) Determinar els criteris per a la revisió dels llibres de text i dels materials didàctics.
d) Establir els criteris i les pautes per a l'orientació escolar i professional.
e) Definir els criteris d'avaluació del rendiment escolar, la seva anàlisi i la proposta de les mesures correctores oportunes i definir el model de proves d'avaluació per a l'accés als diferents cicles formatius.
f) Estudiar, promoure i valorar les innovacions educatives, la introducció de noves tecnologies i els programes educatius que contribueixin a la millora de la qualitat de l'ensenyament i la seva adequació a l'evolució del marc sociocultural, tecnològic i econòmic; planificar i potenciar la producció de materials didàctics, informàtics i audiovisuals i la seva divulgació en els diferents canals de difusió, i dirigir la xarxa telemàtica educativa de Catalunya i els mitjans audiovisuals i recursos tecnològics propis.
g) Establir les directrius per a l'elaboració dels continguts dels materials de l'Àrea TIC de l'àmbit educatiu.
h) Planificar i executar els programes de formació i reciclatge del professorat i fer l'estudi qualitatiu i quantitatiu de les necessitats de formació del professorat i formular les actuacions necessàries per a la seva adaptació a l'evolució de la demanda educativa.
i) Formular els plans d'actuació necessaris per a l'ensenyament en llengua catalana.
j) Dur a terme, en general, les actuacions que contribueixin a la millora dels objectius i dels resultats del sistema educatiu.
k) Proposar la normativa que estableixi i desenvolupi els currículums preceptius a Catalunya, llevat dels de cicles formatius de formació professional i dels corresponents als ensenyaments de règim especial d'esports, així com autoritzar modificacions dels currículums educatius en els diversos nivells i modalitats de l'ensenyament no universitari.
l) Definir els models de proves per a l'obtenció de títols acadèmics de nivell no universitari i autoritzar la regulació d'expedients acadèmics d'alumnes.
m) Elaborar i executar els criteris per assegurar una adequada integració de l'alumnat d'origen immigrant.
n) Elaborar la planificació de l'oferta d'ensenyaments artístics de règim especial i el disseny de currículums i plans d'estudis d'ensenyaments artístics de règim especial, i proposar els canvis, les actualitzacions i les millores generals corresponents.
De la Direcció General d'Ordenació i Innovació Educativa depenen els òrgans següents:
a) Subdirecció General d'Ordenació Curricular i Programes Educatius.
b) Subdirecció General de Formació Permanent i Recursos Pedagògics.
c) Subdirecció General de Llengua i Cohesió Social.
d) Subdirecció General d'Ensenyaments Artístics.
e) Servei de Gestió Econòmica Administrativa.
Corresponen a la Subdirecció General d'Ordenació Curricular i Programes Educatius les funcions següents:
a) Elaborar les propostes sobre les bases generals dels currículums educatius en els diversos nivells i modalitats de l'ensenyament no universitari i la normativa acadèmica i organitzativa corresponent.
b) Dissenyar les propostes d'actuacions per afrontar les necessitats educatives especials, atesa la diversitat d'alumnes, de centres i de situacions socioescolars.
c) Elaborar les propostes d'autorització, seguiment i avaluació dels projectes d'innovació educativa que es realitzin als centres.
d) Impulsar el desenvolupament dels plans estratègics i programes d'innovació educativa.
e) Planificar i executar els programes relatius a l'alumnat que rep l'ensenyament en règim no presencial.
f) Proposar els continguts dels materials de l'Àrea TIC de l'àmbit educatiu.
g) Formular propostes en relació amb els llibres de text i material didàctic.
h) Elaborar els models de proves per a l'obtenció de títols acadèmics de nivell no universitari.
i) Coordinar les actuacions relatives als programes d'innovació interdepartamentals.
De la Subdirecció General d'Ordenació Curricular i Programes Educatius depenen els òrgans següents:
a) Servei d'Ordenació Curricular.
b) Servei de Programes d'Innovació Educativa.
Corresponen al Servei d'Ordenació Curricular les funcions següents:
a) Elaborar propostes en relació amb el disseny de currículums i plans d'estudis de l'ensenyament infantil, primari, secundari obligatori, postobligatori i ensenyaments de règim especial, excepte els corresponents a la formació professional i als ensenyaments de règim especial d'esports.
b) Proposar els canvis, les actualitzacions i les millores generals en el currículum.
c) Elaborar models d'instruments i proves per al suport a l'avaluació interna dels centres docents, per a l'accés als diferents nivells educatius i per a l'obtenció dels títols de graduat en educació secundària i batxillerat.
d) Informar sobre l'adequació de les titulacions per impartir les àrees del currículum en els casos no previstos en la normativa d'accés als cossos docents.
e) Definir equipaments i materials didàctics per al desplegament del currículum.
f) Elaborar propostes d'equivalència acadèmica de diferents currículums escolars i les d'equivalència a efectes laborals als títols de graduat en educació secundària i batxillerat i als certificats de català.
g) Estudiar i proposar la regularització d'expedients acadèmics d'alumnes.
h) Gestionar processos de revisió de llibres de text i material didàctic.
j) Informar i orientar, si s'escau, sobre els diferents projectes que desenvolupin els centres docents.
Del Servei d'Ordenació Curricular depèn la Secció de Material i Llibres de Text.
Corresponen a la Secció de Material i Llibres de Text les funcions següents:
a) Tramitar els procediments de revisió dels materials i llibres de text que s'utilitzen en els centres.
b) Qualsevol altra que li sigui encomanada en relació amb l'anterior.
Corresponen al Servei de Programes d'Innovació Educativa les funcions següents:
a) Dissenyar i impulsar programes que contribueixin al desenvolupament del currículum, especialment dels aspectes que tenen un caràcter més transversal.
b) Proposar estratègies per a la difusió de programes i per la seva implementació en els centres docents.
c) Elaborar i fomentar la realització de materials didàctics que orientin el desenvolupament dels programes.
d) Informar i orientar, si escau, sobre programes que es desenvolupin en centres docents.
e) Elaborar propostes i criteris per a la formació del professorat en relació amb els programes que es desenvolupen.
f) Coordinar el seguiment dels programes d'innovació educativa.
g) Controlar i fer el seguiment de les actuacions del Programa d'Educació per a la Salut a l'Escola, d'acord amb el que s'estableix al Decret 79/1990, de 20 de març, d'aprovació i aplicació d'aquest programa.
Corresponen al Servei d'Educació Especial les funcions següents:
a) Dissenyar i proposar estratègies i recursos curriculars, metodològics i organitzatius per a l'atenció a la diversitat de necessitats educatives de l'alumnat i la personalització de l'ensenyament a fi d'assolir el màxim desenvolupament personal i escolar de l'alumnat.
b) Proposar criteris i procediments per a la provisió de suports i de seguiment a l'atenció de les necessitats educatives especials de l'alumnat en els centres ordinaris i d'educació especial.
c) Fer propostes d'actuació dels centres d'educació especial, equips d'orientació i assessorament psicopedagògic, centres de recursos específics per a diferents discapacitats i altres serveis de suport als centres.
d) Elaborar propostes d'actuació i criteris de seguiment de la intervenció psicopedagògica en els centres i serveis educatius.
e) Dissenyar, proposar i fer el seguiment de les actuacions de col·laboració amb altres departaments de la Generalitat relacionades amb l'atenció a les necessitats educatives especials de l'alumnat.
f) Proposar regulacions normatives en relació amb l'atenció a les necessitats educatives especials de l'alumnat.
Del Servei d'Educació Especial depenen les seccions següents:
a) Secció d'Assessorament Psicopedagògic.
b) Secció d'Adaptacions del Currículum Escolar.
Corresponen a la Secció d'Assessorament Psicopedagògic les funcions següents:
a) Elaborar propostes i criteris per a la intervenció psicopedagògica i d'altres intervencions de suports educatius especialitzats.
b) Planificar la intervenció dels/de les professionals de suport dels centres docents i dels serveis educatius especialitzats.
c) Coordinar, orientar i fer el seguiment, si escau, de projectes i experiències d'atenció a les necessitats educatives específiques de l'alumnat.
d) Dissenyar propostes relatives a l'acció tutorial i al procés d'orientació escolar, personal i vocacional de l'alumnat.
Corresponen a la Secció d'Adaptacions del Currículum Escolar les funcions següents:
a) Elaborar propostes d'intervenció per atendre l'alumnat amb necessitats educatives especials i donar criteris i pautes per al seguiment individualitzat.
b) Dissenyar propostes d'adaptacions curriculars i organitzatives dels centres d'educació especial pel que fa a l'ensenyament bàsic i postobligatori i fer-ne el seguiment.
c) Proposar i fer el seguiment de mesures d'intervenció en el procediment de l'atenció educativa de l'alumnat amb llarga malaltia o trastorns conductuals greus.
d) Impulsar l'elaboració de materials per a la intervenció educativa amb l'alumnat amb necessitats educatives especials.
e) Estudiar i proposar la regularització d'expedients acadèmics d'alumnes amb necessitats educatives específiques.
Corresponen a la Subdirecció General de Formació Permanent i Recursos Pedagògics les funcions següents:
a) Planificar, executar, si escau, i avaluar els programes de formació, perfeccionament i actualització del professorat de les diferents àrees i nivells.
b) Programar, executar i avaluar els programes de formació en matèria de prevenció de riscos laborals del personal docent.
c) Formular propostes per a la millora de la formació inicial del professorat dels nivells no universitaris.
d) Col·laborar amb els centres, departaments i instituts universitaris responsables de la formació inicial del professorat.
e) Proposar convenis per a la formació permanent amb institucions universitàries i d'altres.
f) Formular propostes, fer el seguiment i avaluar els resultats de les llicències retribuïdes i altres actuacions en matèria de recerca educativa dutes a terme pel professorat.
g) Dirigir els centres de recursos pedagògics i camps d'aprenentatge.
De la Subdirecció General de Formació Permanent i Recursos Pedagògics depenen els òrgans següents:
a) Servei de Programació i Avaluació.
b) Servei de Recursos Pedagògics.
c) Centre de Documentació i Experimentació en Ciències i Tecnologia.
Corresponen al Servei de Programació i Avaluació les funcions següents:
a) Organitzar la detecció sistemàtica de necessitats de formació en funció de la realitat i dels canvis previstos en el sistema educatiu.
b) Dissenyar plans i programes que donin resposta a les necessitats de formació.
c) Integrar les activitats de formació en la proposta del pla general plurianual de formació permanent.
d) Dissenyar i aplicar els models d'avaluació d'activitats de formació permanent en funció dels objectius i les estratègies que preveu el pla general.
e) Proposar actuacions i dur a terme el seguiment i l'avaluació de les llicències retribuïdes i d'actuacions en matèria de recerca educativa.
f) Programar, executar i avaluar els programes de formació en matèria de prevenció de riscos laborals del personal docent.
g) Planificar, coordinar i assignar recursos al Centre de Documentació i Experimentació en Ciències i Tecnologia per millorar l'ensenyament i la formació del professorat en aquest àmbit en qualsevol nivell educatiu no universitari.
Corresponen al Servei de Recursos Pedagògics les funcions següents:
a) Definir les línies d'actuació, pautes de funcionament i criteris d'avaluació de les xarxes de centres de recursos pedagògics i dels camps d'aprenentatge com a serveis educatius.
b) Elaborar propostes de normativa i criteris generals d'actuació i d'assignació de recursos per als centres de recursos pedagògics i els camps d'aprenentatge.
c) Fer el seguiment anual del pla d'actuació dels centres de recursos pedagògics i dels camps d'aprenentatge.
d) Impulsar el treball en xarxa entre els/les professionals dels centres de recursos pedagògics, i entre els dels camps d'aprenentatge, per a un millor servei als centres educatius i equips docents, i fer-ne la concreció anual.
e) Coordinar les actuacions dels centres de recursos pedagògics en la dinamització dels centres educatius, la facilitació de recursos pedagògics, l'assessorament en tecnologies de la informació i la comunicació, el suport i l'assessorament per a la implementació de la biblioteca escolar i altres projectes d'innovació i la gestió de la formació permanent per als centres educatius i el professorat.
f) Coordinar les actuacions dels camps d'aprenentatge per al desenvolupament de les funcions específiques relacionades amb l'educació ambiental i en relació amb el patrimoni.
g) Fixar criteris per a l'avaluació de les actuacions dels centres de recursos pedagògics i els camps d'aprenentatge tant per part dels centres educatius i professorat, com dels mateixos professionals dels serveis educatius i altres instàncies.
h) Elaborar informes per a la millora contínua de les actuacions dels centres de recursos pedagògics i els camps d'aprenentatge.
i) Formular propostes de formació permanent per als professionals dels centres de recursos pedagògics i dels camps d'aprenentatge.
El Centre de Documentació i Experimentació en Ciències i Tecnologia, que es configura com a àrea funcional, té les funcions següents:
a) Elaborar documentació sobre fonts bibliogràfiques d'experiències en ciències i tecnologia i relativa al material, als treballs i a les experiències realitzades en el mateix centre.
b) Mantenir l'arxiu de catàlegs de material didàctic divers i de bibliografia relativa a experiències de ciències i tecnologia, com també del fons audiovisual.
c) Preparar experiències singulars i interdisciplinàries, dissenyar i construir instruments de laboratori.
d) Mantenir un servei de préstec de material propi.
El Centre de Recursos de Llengües Estrangeres, amb rang assimilat a servei té les funcions següents:
a) Establir objectius, coordinar i assignar els recursos necessaris per a l'ensenyament de llengües estrangeres.
b) Detectar les necessitats de formació i recursos en aquest àmbit.
L'Oficina de Cooperació Educativa i Científica Internacional, que es configura com a àrea funcional, té les següents funcions:
a) Difondre a Catalunya els programes comunitaris i internacionals d'acció educativa.
b) Cooperar en les iniciatives d'institucions europees i internacionals en matèria de participació.
c) Organitzar intercanvis escolars.
Correspon a la Subdirecció General de Llengua i Cohesió Social les funcions següents:
a) Facilitar criteris i elements de reflexió per tal d'aconseguir i consolidar una escola oberta, solidària i de qualitat per a tot l'alumnat en el marc d'una societat catalana plural.
b) Consolidar la llengua catalana com a llengua vehicular de l'ensenyament i de comunicació als centres educatius i com a eix vertebrador del projecte educatiu en un marc plurilingüe.
c) Impulsar i planificar programes i actuacions per al desenvolupament de l'educació intercultural, basada en el coneixement de la cultura pròpia i de les altres cultures, el respecte a la diferència i els valors cívics i democràtics, en un marc de bona convivència.
d) Elaborar criteris i promoure actuacions per fomentar la inclusió escolar i garantir la igualtat d'oportunitats de tot l'alumnat per prevenir qualsevol tipus de marginació.
e) Impulsar programes de recerca, obrir noves línies i experiències d'innovació educativa, potenciant la utilització de les tecnologies de la informació.
f) Promoure actuacions que permetin un treball d'entorn escolar i altres actuacions transversals fomentant la col·laboració i la coordinació entre els agents implicats en l'educació.
g) Aportar criteris per a la formació continuada del professorat, dels equips directius i dels/de les professionals de suport als centres pel que fa a la didàctica i l'ús de la llengua, l'educació intercultural i la cohesió social.
h) Impulsar l'elaboració, selecció i difusió de materials específics.
i) Realitzar estudis i investigacions sobre llengua, interculturalitat i cohesió social, en el marc dels procediments generals d'avaluació del Departament d'Educació.
j) Impulsar i promoure actuacions que facilitin la col·laboració i la coordinació, en l'àmbit de l'ensenyament de la llengua, amb els territoris de l'àmbit lingüístic català.
k) Elaborar criteris que facilitin el funcionament de plans d'entorn escolar i altres actuacions transversals, i fomentar-ne la coordinació.
De la Subdirecció General de Llengua i Cohesió Social depenen els serveis següents:
a) Servei d'Ensenyament del Català.
b) Servei d'Interculturalitat i Cohesió Social.
Corresponen al Servei d'Ensenyament del Català les funcions següents:
a) Coordinar l'assessorament en matèria d'ensenyament del català i en català.
b) Definir línies d'actuació, pautes de funcionament i criteris d'avaluació dels/de les professionals de suport als centres docents en l'àmbit lingüístic.
c) Proposar i avaluar solucions organitzatives i didàctiques per a l'elaboració de projectes lingüístics i la seva aplicació en un marc plurilingüe.
d) Fer el seguiment de les experiències d'innovació educativa referents a l'ensenyament i ús de la llengua catalana, en un marc de diversitat lingüística.
e) Realitzar estudis i investigacions sobre l'aprenentatge de la llengua i la cultura catalanes, d'acord amb criteris sociolingüístics i en el marc dels procediments generals d'avaluació del sistema educatiu.
f) Impulsar l'elaboració, selecció i difusió de recursos i materials didàctics per a l'ensenyament del català i en català, i facilitar orientacions per a la seva aplicació als centres docents.
g) Col·laborar en l'organització de cursos de formació i jornades específiques en l'àmbit que li és propi, adreçats a la formació del professorat i dels professionals de suport als centres docents.
h) Elaborar informes específics per a la concreció d'actuacions i la priorització de recursos humans, funcionals, materials i econòmics.
i) Realitzar activitats i coordinar les accions que el Departament hagi acordat amb les administracions educatives i entitats dels territoris de l'àmbit lingüístic català.
j) Qualsevol altra funció que li sigui encomanada en relació amb les anteriors.
Del Servei d'Ensenyament del Català depèn la Secció Tecnicopedagògica.
Corresponen a la Secció Tecnicopedagògica les funcions següents:
a) Atendre la gestió tècnica i administrativa de les activitats programades pel Servei.
b) Proposar accions de potenciació de l'ús de la llengua catalana en el marc dels centres educatius i l'entorn escolar.
c) Regularitzar i homologar les acreditacions de llengua catalana.
Corresponen al Servei d'Interculturalitat i Cohesió Social les funcions següents:
a) Coordinar l'assessorament en matèria d'educació intercultural i cohesió social.
b) Definir línies d'actuació, pautes de funcionament i criteris d'avaluació dels professionals de suport als centres docents en l'àmbit de l'educació intercultural i la cohesió social.
c) Proposar i avaluar solucions organitzatives i didàctiques per a l'elaboració i aplicació de plans d'acollida i integració escolar.
d) Fer el seguiment de les experiències d'innovació educativa referents a l'educació intercultural i la cohesió social.
e) Elaborar propostes, criteris i orientacions per aconseguir una bona atenció educativa de l'alumnat nouvingut o amb risc d'exclusió social, tant pel que fa a l'acolliment com a la tutoria, el seguiment i la promoció escolar.
f) Impulsar l'elaboració, selecció i difusió de recursos i materials didàctics, i facilitar orientacions per a la seva aplicació als centres docents.
g) Col·laborar en l'organització de cursos de formació i jornades específiques en l'àmbit que li és propi, adreçats a la formació del professorat i dels/de les professionals de suport als centres docents.
h) Elaborar criteris que facilitin el funcionament de plans d'entorn escolar i altres actuacions transversals, i fomentar-ne la coordinació.
i) Elaborar informes específics per a la concreció d'actuacions i la priorització de recursos humans, funcionals, materials i econòmics.
Corresponen a la Subdirecció General d'Ensenyaments Artístics les funcions següents:
a) Planificar l'oferta d'ensenyaments artístics de règim especial.
b) Proposar l'autorització de noves especialitats d'ensenyaments artístics de règim especial.
c) Elaborar el disseny de currículums i plans d'estudi d'ensenyaments artístics de règim especial i proposar els canvis, les actualitzacions i les millores generals corresponents.
d) Participar en l'elaboració dels currículums d'ensenyaments artístics de règim ordinari.
e) Informar sobre l'adequació de les diferents titulacions per impartir les àrees artístiques del currículum de règim especial en els casos no previstos en la normativa d'accés als diversos cossos docents.
f) Proposar la convocatòria, disseny i resolució de reclamacions de les proves d'accés als ensenyaments de règim especial.
g) Proposar la resolució d'expedients d'alumnes d'ensenyament de règim especial.
h) Informar i orientar, si escau, sobre els diferents projectes d'ensenyaments artístics de règim especial que desenvolupin els centres docents.
i) Establir marcs de col·laboració amb les administracions locals i altres institucions per a la promoció i implementació dels ensenyaments artístics de règim especial.
De la Subdirecció General d'Ensenyaments Artístics depenen les unitats següents:
a) Unitat d'Ensenyaments de Música.
b) Unitat d'Ensenyaments d'Arts Plàstiques i Disseny.
c) Unitat d'Ensenyaments de Dansa i Art Dramàtic.
Correspon a la Unitat d'Ensenyaments de Música les funcions següents:
a) Elaborar propostes en relació amb l'organització i al currículum dels ensenyaments de música.
b) Valorar l'adequació de titulacions per impartir els ensenyaments musicals.
e) Col·laborar en la planificació de l'oferta dels ensenyaments de música.
Correspon a la Unitat d'Ensenyaments d'Arts Plàstiques i Disseny, amb rang assimilat a servei, les funcions següents:
a) Elaborar propostes en relació amb l'organització i al currículum dels ensenyaments d'arts plàstiques i disseny.
b) Valorar l'adequació de titulacions per impartir els ensenyaments d'arts plàstiques i disseny.
e) Col·laborar en la planificació de l'oferta dels ensenyaments de d'arts plàstiques i disseny.
Correspon a la Unitat d'Ensenyaments de Dansa i Art Dramàtic les funcions següents:
a) Elaborar propostes en relació amb l'organització i al currículum dels ensenyaments de dansa i art dramàtic.
b) Valorar l'adequació de titulacions per impartir els ensenyaments de dansa i art dramàtic.
e) Col·laborar en la planificació de l'oferta dels ensenyaments de dansa i art dramàtic.
a) Programar i coordinar l'elaboració de la proposta de l'avantprojecte de pressupost de la Direcció General d'Ordenació i Innovació Educativa, a partir de les propostes de les unitats.
b) Coordinar i controlar la gestió i l'execució dels crèdits de la Direcció General d'Ordenació i Innovació Educativa, d'acord amb el procediment i les assignacions establertes, per tal d'optimitzar la utilització dels recursos i per a l'execució de la despesa d'acord amb el pressupost.
c) Estudiar, avaluar i tramitar les propostes d'actuació promogudes per les unitats de la Direcció General.
d) Elaborar i fer el seguiment dels convenis establerts amb diferents institucions per al desenvolupament de programes i projectes de la Direcció General.
e) Tramitar convocatòries públiques a proposta de les unitats de la Direcció General.
f) Fer el control de la tramitació i del pagament de dietes, assistències i indemnitzacions generades per actuacions de la Direcció General.
g) Coordinar actuacions en matèria de personal de la Direcció General.
h) Donar suport administratiu a les unitats de la Direcció General.
Del Servei de Gestió Econòmica Administrativa depenen les seccions següents:
b) Secció de Gestió de Convenis i Subvencions.
a) Preparar la informació necessària per a l'elaboració de l'avantprojecte de pressupost de la Direcció General.
b) Fer el seguiment de l'execució del pressupost de les unitats de la Direcció General i la gestió dels crèdits.
c) Elaborar i tramitar els expedients per a la contractació de béns i serveis promoguts per les unitats de la Direcció General i fer el seguiment dels documents comptables.
d) Gestionar els expedients de les convocatòries per a la participació en cursos i la concessió d'ajuts per participar en les activitats de formació permanent del professorat i fer el seguiment dels documents comptables.
Corresponen a la Secció de Gestió de Convenis i Subvencions les funcions següents:
a) Elaborar i tramitar els expedients de resolucions i de convenis per a la realització d'actuacions d'innovació educativa i de suport a l'escola i fer el seguiment dels documents comptables.
b) Gestionar les convocatòries per a la concessió d'ajuts i subvencions per a la realització d'actuacions d'innovació educativa o de suport a l'escola i fer el seguiment dels documents comptables.
c) Elaborar i tramitar els expedients de subvencions directes per a la realització d'actuacions d'innovació educativa o de suport a l'escola.
d) Controlar les justificacions de les subvencions concedides i fer el seguiment dels documents comptables.
Direcció General de Personal Docent
Corresponen a la Direcció General de Personal Docent les funcions següents:
a) Exercir la gestió del personal docent dependent del Departament i resoldre les incidències i situacions que siguin de la seva competència.
b) Formular propostes concretes d'actuació que permetin l'efectivitat dels plans i programes aprovats en matèria de personal docent.
d) Assignar el personal docent als centres.
e) Establir directrius i coordinar-se amb els òrgans competents en matèria de gestió de personal docent dels serveis territorials del Departament.
f) Resoldre els recursos i les reclamacions interposats contra les actuacions administratives adoptades en relació amb matèries de la seva competència.
g) Coordinar el registre general de personal dins el marc de la seva competència.
h) Supervisar i controlar el règim disciplinari, econòmic i administratiu del personal docent.
i) Gestionar i tramitar les nòmines, Seguretat Social i mutualitats del personal docent.
j) Representar el Departament en les relacions amb les organitzacions sindicals en els assumptes que conegui per raó de la seva competència.
k) Proposar mesures per a la millora dels assumptes socials.
l) Dirigir i coordinar l'actuació del Departament en matèria de prevenció de riscos laborals.
De la Direcció General de Personal Docent depenen les subdireccions següents:
a) Subdirecció General de Gestió del Personal Docent.
b) Subdirecció General de Seguretat i Salut.
c) Subdirecció General de Plantilles, Provisió i Nòmines.
Corresponen a la Subdirecció General de Gestió del Personal Docent les funcions següents:
a) Impulsar, executar i avaluar les polítiques relacionades amb la selecció de personal docent en l'àmbit de competències del Departament.
b) Coordinar l'elaboració de les ofertes d'ocupació pública de personal docent.
c) Supervisar i gestionar les convocatòries de selecció de personal docent, facilitar informació sobre aquestes convocatòries i participar en la introducció de canvis en els sistemes selectius de personal docent, tant laboral com funcionari, i en la millora de la gestió dels processos selectius.
d) Supervisar la tramitació dels nomenaments de funcionaris/àries docents i proposar la resolució dels recursos i reclamacions que s'interposin contra el Departament en relació amb el professorat.
e) Impulsar les polítiques de personal docent en matèria d'avaluació i desenvolupament de la carrera professional.
f) Elaborar propostes per a la millora de la gestió del personal interí docent amb la finalitat de tendir a l'estabilitat i integració d'aquest col·lectiu en la funció pública docent.
g) Ser l'òrgan de comunicació amb la representació legal dels/de les treballadors/es docents i amb les seves organitzacions sindicals.
h) Participar en la negociació col·lectiva en representació del Departament per determinar les condicions de treball del personal docent i elaborar estudis econòmics de les propostes objecte de negociació per tal de garantir la seva adequació al pressupost vigent.
i) Supervisar i coordinar el registre informàtic del personal docent i donar suport als serveis territorials en l'explotació de les dades d'aquest registre.
De la Subdirecció General de Gestió del Personal Docent depenen els serveis següents:
a) Servei de Registre Informàtic de Personal Docent.
b) Servei de Selecció de Personal Docent.
c) Servei de Relacions Sindicals amb el Personal Docent.
Corresponen al Servei de Registre Informàtic de Personal Docent les funcions següents:
a) Coordinar l'assistència tècnica als serveis territorials i altres unitats del Departament en l'explotació, confecció i manteniment dels registres dels sistemes d'informació del personal docent.
b) Efectuar el manteniment i actualització de la informació continguda en les aplicacions informàtiques de personal docent.
c) Proposar millores i innovacions en el sistema informàtic del professorat.
d) Validar les novetats introduïdes en el sistema informàtic i analitzar la gestió informatitzada per part dels usuaris.
e) Detectar les incidències en l'explotació dels sistemes d'informació de personal docent i proposar a l'òrgan competent del Departament les millores i modificacions que consideri adequades.
f) Divulgar les innovacions i elaborar les instruccions i circulars escaients sobre els sistemes d'informació del personal docent.
g) Explotar les dades del Registre de professorat que facilitin la presa de decisions per part de la Direcció General.
h) Assessorar i donar suport a les unitats del Departament sobre el Registre de professorat i el manteniment de les dades dels registres de personal docent.
Corresponen al Servei de Selecció de Personal Docent les funcions següents:
a) Dissenyar els processos de selecció de personal docent funcionari.
b) Facilitar suport als tribunals i òrgans de selecció en el desenvolupament dels processos selectius per accedir a la funció pública docent.
c) Elaborar els criteris orientatius per a l'actuació uniforme dels tribunals o òrgans de selecció de funcionaris/àries docents pel que fa a la interpretació de les bases de convocatòries, sens perjudici de la garantia de discrecionalitat tècnica d'aquests en el desenvolupament de les proves.
d) Coordinar les accions relatives als procediments d'accés a les borses de personal interí.
e) Preparar els estudis necessaris per a la programació de les vacants que s'inclouran en les ofertes d'ocupació pública de personal docent respecte els processos de selecció.
f) Gestionar la borsa d'interins/ines dels cossos docents i coordinar les actuacions dels serveis territorials del Departament en els processos de nomenament dels/de les interins/ines i substituts/es dels cossos docents dels diferents nivells educatius i de formació de persones adultes.
g) Elaborar els processos de promoció docent i gestionar les actuacions administratives relacionades amb la carrera docent.
h) Gestionar les convocatòries públiques dels procediments per a la valoració de la funció pública docent i de l'avaluació voluntària del professorat, per tal que siguin tinguts en compte a efectes de mobilitat i de promoció dins la carrera docent.
i) Supervisar, controlar, assessorar i emetre informes quant a les incidències i situacions del personal docent, el seu règim administratiu, disciplinari i d'incompatibilitats.
j) Assessorar i coordinar l'actuació dels serveis territorials en les matèries que els són pròpies.
k) Proposar la resolució dels recursos i reclamacions que s'interposin contra el Departament en relació amb les matèries que li són pròpies.
Del Servei de Selecció del Personal Docent depenen les seccions següents:
a) Secció de Selecció del Personal Funcionari Docent.
b) Secció de Gestió del Personal Interí Docent.
c) Secció de Control d'Incidències Administratives.
Corresponen a la Secció de Selecció del Personal Funcionari Docent les funcions següents:
a) Gestionar i tramitar les accions relatives als procediments d'ingrés, d'accés i d'adquisició de noves especialitats corresponents als cossos d'inspecció d'educació, de professorat d'ensenyaments infantil i primari i d'ensenyaments secundari i de règim especial.
b) Elaborar i tramitar les convocatòries públiques dels procediments per a la valoració de la funció pública docent i de l'avaluació voluntària del professorat.
c) Elaborar i proposar la modificació de les bases de les convocatòries.
d) Proposar la designació dels membres dels òrgans de selecció.
e) Tramitar els nomenaments de funcionaris/àries de carrera i funcionaris/àries en pràctiques.
f) Coordinar i assessorar els tribunals que han d'actuar en els procediments selectius i emetre informes sobre les convocatòries per a la millora dels processos selectius.
g) Gestionar i tramitar les accions relatives a la fase de pràctiques dels/de les funcionaris/àries docents.
h) Gestionar i tramitar totes les actuacions administratives relacionades amb la carrera docent.
i) Coordinar el reconeixement d'estadis de promoció docent.
Corresponen a la Secció de Gestió del Personal Interí Docent les funcions següents:
a) Coordinar el procediment de gestió de la llista d'aspirants a cobrir vacants i substitucions en règim d'interinitat.
b) Gestionar i tramitar les accions relatives als procediments d'accés a les borses d'interins/ines i substituts/es.
c) Tramitar i coordinar els nomenaments del personal interí docent.
d) Elaborar estudis i fer el seguiment dels procediments per cobrir les substitucions del personal docent.
e) Coordinar l'actuació dels serveis territorials del Departament en la gestió dels nomenaments dels substituts docents.
f) Proposar millores en la gestió mecanitzada del procediment de selecció dels interins/ines i substituts.
Corresponen a la Secció de Control d'Incidències Administratives les funcions següents:
a) Tramitar i supervisar les incidències del personal docent, funcionari, interí i laboral, que suposin un canvi en la seva situació administrativa, vinculació i/o una variació econòmica.
b) Assessorar i emetre informes sobre el règim administratiu, disciplinari i d'incompatibilitats del professorat d'ensenyaments infantil i primari i dels ensenyaments secundaris i de règim especial, del personal laboral i del cos d'inspecció d'educació.
c) Tramitar i coordinar l'elaboració dels contractes laborals i administratius del personal docent.
d) Gestionar i tramitar les resolucions de compatibilitat i d'expedients disciplinaris.
e) Tramitar les resolucions de jubilacions i gestionar les gratificacions extraordinàries.
f) Tramitar el reconeixement de serveis prestats previs als nomenaments com a funcionaris/àries.
g) Coordinar els procediments d'incapacitat per invalidesa permanent.
h) Elaborar informes sobre reclamacions i recursos interposats contra el Departament en matèria de personal docent.
i) Assessorar i emetre informes sobre els permisos i llicències del professorat.
j) Tramitar els expedients contradictoris.
Corresponen al Servei de Relacions Sindicals amb el Personal Docent les funcions següents:
a) Participar en la mesa sectorial de negociació amb el personal docent no universitari i en les comissions de seguiment que s'estableixin.
b) Vetllar pel compliment dels acords establerts amb els representants sindicals.
c) Analitzar les propostes i plataformes que presenten les organitzacions sindicals sobre els temes objecte de negociació en l'àmbit docent.
d) Elaborar propostes d'acord sobre els temes objecte de negociació en l'àmbit docent i quantificar-les econòmicament.
e) Valorar el cost d'implantació i la incidència en les relacions laborals dels possibles canvis curriculars i organitzatius previstos per als centres docents públics.
f) Requerir a altres unitats del Departament els informes necessaris per tal de preparar la informació i documentació que ha de ser lliurada als representants sindicals dintre del procés de la negociació.
g) Elaborar i facilitar la informació als representants del personal funcionari docent.
h) Informar i assessorar les diferents unitats del Departament en relació amb els temes objecte de negociació en l'àmbit docent.
i) Preparar, coordinar i realitzar el seguiment dels processos electorals dels representants del personal docent.
j) Elaborar propostes de resolució dels recursos i reclamacions que s'interposin contra el Departament en relació amb la negociació sindical docent.
k) Participar en la negociació del Fons d'Acció Social del personal docent.
Corresponen a la Subdirecció General de Seguretat i Salut les funcions següents:
a) Planificar, dirigir i coordinar les actuacions que s'hagin de dur a terme al Departament en matèria de prevenció de riscos laborals.
b) Informar els òrgans del Departament sobre la planificació de les actuacions que s'hagin de portar a terme en matèria de prevenció de riscos laborals en el Departament.
c) Coordinar les actuacions que hagin de realitzar les unitats del Departament en matèria de prevenció de riscos laborals.
d) Aplicar i coordinar els plans i programes d'actuació preventiva que aprovi el Departament per tal de millorar les condicions de seguretat i salut del seu personal.
e) Informar, consultar i garantir la participació dels treballadors i de les treballadores a través de la Comissió Paritària de Prevenció de Riscos i dels Comitès de Seguretat i Salut.
f) Impulsar, proposar i coordinar les activitats de formació, informació i comunicació en matèria de prevenció de riscos laborals amb les altres unitats del Departament que tenen competència en aquest àmbit.
g) Planificar i coordinar les actuacions que es realitzin amb altres institucions alienes al Departament en matèria de seguretat i salut.
h) Representar el Departament d'Educació en la Comissió Paritària de Prevenció de Riscos Laborals.
i) Realitzar estudis i anàlisis de la salut relacionada amb les condicions laborals per a l'aplicació de mesures preventives.
j) Informar respecte els recursos i reclamacions que s'interposin contra el Departament en relació amb les competències que té encomanades.
De la Subdirecció General de Seguretat i Salut depenen els serveis següents:
a) Servei de Prevenció de Riscos Laborals.
b) Servei de Gestió de Recursos i Mesures de Seguretat i Salut.
Al Servei de Prevenció de Riscos Laborals li corresponen les funcions establertes en el Decret 183/2000, de 29 de maig, de regulació del Servei de Prevenció de Riscos Laborals del Departament d'Ensenyament.
Corresponen al Servei de Gestió de Recursos i Mesures de Seguretat i Salut les funcions següents:
a) Coordinar el desenvolupament de l'execució i fer el seguiment de les actuacions preventives que es portin a terme en el Departament.
b) Establir els procediments d'actuació per facilitar l'execució i seguiment de les mesures preventives proposades pel Servei de Prevenció de Riscos Laborals.
c) Coordinar les actuacions preventives de seguiment dels serveis territorials per tal de garantir la coherència de les actuacions que es portin a terme en matèria de prevenció de riscos laborals en el Departament.
d) Formar part, de manera estable i permanent, de la Comissió Paritària de Prevenció de Riscos Laborals i de la Comissió d'Acció Social del Personal Docent no Universitari i elaborar les propostes i informes que es debatran en el si de les comissions.
e) Coordinar les actuacions dels comitès de seguretat i salut laboral.
f) Elaborar i facilitar la informació als/les delegats/ades de prevenció en els òrgans de participació en matèria de riscos laborals.
g) Impulsar els acords establerts pels comitès de seguretat i salut laboral i per la comissió paritària de prevenció de riscos.
h) Impulsar la negociació i coordinar la gestió del Fons d'Acció Social del personal docent i les convocatòries d'ajuts al professorat i assessorar els serveis territorials sobre aquesta matèria.
i) Coordinar els estudis i anàlisis sobre la salut per la millor gestió dels recursos i la prevenció i impulsar els protocols que se'n derivin.
j) Gestionar, impulsar i fer el seguiment de les actuacions informatives i formatives sobre prevenció de riscos laborals planificades pel Departament.
Corresponen a la Subdirecció General de Plantilles, Provisió i Nòmines les funcions següents:
a) Planificar, programar i tramitar els expedients de plantilles de professorat de centres docents públics d'ensenyament infantil i primari, secundari, centres de formació d'adults i de règim especial.
b) Gestionar les actuacions relatives a la definició de llocs de treball de professorat dels centres docents públics.
c) Supervisar les plantilles de professorat dels diferents serveis educatius, programes educatius, inspecció educativa i suport a la docència.
d) Elaborar la proposta de provisió de llocs de treball mitjançant els diferents concursos d'adjudicació de destinacions definitives i provisionals del professorat funcionari de carrera, en pràctiques i interí.
e) Impulsar polítiques de personal en matèria de plantilles i provisió de professorat que afavoreixin l'autonomia en la gestió dels centres docents públics.
f) Participar en la definició dels càrrecs directius i de coordinació dels centres docents públics conjuntament amb la Direcció General de Centres Educatius.
g) Elaborar la proposta d'avantprojecte de pressupost pel que fa al personal docent.
h) Supervisar i controlar l'elaboració de la nòmina de personal docent així com els sistemes de previsió social del personal docent adscrit al Departament d'Educació.
i) Supervisar, controlar i fer el seguiment dels crèdits pressupostaris corresponents del personal docent funcionari, interí i laboral.
j) Impulsar la confecció d'estudis sobre les retribucions del personal docent per tal d'elaborar propostes que s'han d'incloure en la negociació amb les organitzacions sindicals.
k) Supervisar les propostes de resolució dels recursos i reclamacions que s'interposin contra el Departament en relació amb la definició i provisió de llocs de treball i de les retribucions del personal docent.
l) Coordinar l'actuació dels serveis territorials del Departament pel que fa a les matèries que els són pròpies.
m) Participar en la negociació col·lectiva en matèries de competència d'aquesta Subdirecció General.
n) Impulsar i assistir a reunions amb els representants de les direccions dels centres docents públics.
o) Qualsevol altra que li sigui encomanada en relació amb les anteriors.
De la Subdirecció General de Plantilles, Provisió i Nòmines depenen els serveis següents:
a) Servei de Plantilles i Programació de Personal Docent.
b) Servei de Provisió de Llocs de Treball Docents de Centres Públics.
c) Servei de Nòmines de Personal Docent.
Corresponen al Servei de Plantilles i Programació de Personal Docent les funcions següents:
a) Confeccionar la proposta de les plantilles de professorat dels centres docents públics d'ensenyament infantil i primari, secundari, de persones adultes i règim especial, i centres de formació.
b) Fer el seguiment de les plantilles de professorat dels serveis educatius, programes educatius, suport a la docència i Inspecció d'Educació.
c) Definir els llocs vacants dels centres docents públics per a les convocatòries de provisió de llocs de treball.
d) Gestionar el procés de selecció de directors/es dels centres docents públics i fer el seguiment dels càrrecs directius i de coordinació dels centres docents públics i dels serveis educatius.
e) Realitzar estudis i propostes de millora en la confecció de les plantilles i definició de llocs de treball dels centres docents públics.
f) Coordinar i orientar la gestió que en matèria de plantilles tinguin encomanada els serveis territorials.
g) Facilitar dades per a l'elaboració de les ofertes d'ocupació públiques de personal docent.
h) Participar en les comissions o grups de treball que es puguin constituir en relació amb les plantilles dels centres docents públics.
Del Servei de Plantilles i Programació de Personal Docent depenen les seccions següents:
a) Secció de Programació de Professorat d'Ensenyament Infantil i Primari.
b) Secció de Programació de Professorat d'Ensenyaments Secundaris i de Règim Especial.
Corresponen a la Secció de Programació de Professorat d'Ensenyament Infantil i Primari les funcions següents:
b) Controlar i supervisar les dotacions de plantilla de professorat del cos de mestres i del professorat de religió.
d) Tramitar el procediment de selecció de directors/es dels centres docents públics d'infantil i primària i centres de formació de persones adultes.
Corresponen a la Secció de Programació de Professorat d'Ensenyaments Secundaris i de Règim Especial les funcions següents:
b) Controlar i supervisar les dotacions de plantilla de professorat dels cossos d'ensenyaments secundaris i de règim especial i del professorat de religió.
d) Tramitar el procediment de selecció de directors/es dels centres docents públics d'ensenyaments secundaris, de règim especial i dels serveis educatius.
Corresponen al Servei de Provisió de Llocs de Treball Docents de Centres Públics les funcions següents:
a) Preparar i gestionar els diferents processos administratius de provisió de llocs de treball de professorat dels centres docents públics d'ensenyament infantil i primari, secundari i règim especial i centres de formació de persones adultes.
b) Gestionar la provisió de llocs de treball per professorat en els serveis educatius i programes educatius, Inspecció d'Educació i suport a la docència.
c) Realitzar estudis i propostes de millora en la provisió dels diferents llocs de treball del personal docent.
d) Coordinar i orientar la gestió que en matèria de provisió tinguin encomanada els serveis territorials.
e) Participar en les comissions i grups de treball que es puguin constituir en relació amb els nomenaments de personal docent.
f) Assessorar i donar suport a les unitats del Departament en matèria de provisió de llocs de suport a la docència.
Del Servei de Provisió de Llocs de Treball Docents de Centres Públics depenen les seccions següents:
a) Secció de Provisió de Llocs de Treball Docents d'Ensenyament Infantil i Primari.
b) Secció de Provisió de Llocs de Treball Docent d'Ensenyaments Secundaris i de Règim Especial.
Corresponen a la Secció de Provisió de Llocs de Treball Docents d'Ensenyament Infantil i Primari les funcions següents:
a) Tramitar la convocatòria dels concursos generals de provisió de llocs de treball de personal docent del cos de mestres.
b) Tramitar els procediments per a la provisió de llocs de treball docent de caràcter singular en el àmbit del professorat d'ensenyament infantil i primari.
c) Tramitar les convocatòries per a les destinacions provisionals dels funcionaris i funcionàries de carrera en pràctiques i interins i interines del professorat del cos de mestres i professorat de religió.
d) Proposar l'adjudicació dels llocs de treball objecte de les diferents convocatòries i participar en la confecció del programari informàtic relatiu a la provisió de llocs.
Corresponen a la Secció de Provisió de Llocs de Treball Docent d'Ensenyaments Secundaris i Règim Especial les funcions següents:
a) Tramitar la convocatòria dels concursos generals de provisió de llocs de treball de personal docent dels centres docents públics d'ensenyaments secundaris i de règim especial i del cos d'inspectors d'educació.
b) Tramitar els procediments per a la provisió de llocs de treball docent de caràcter singular en l'àmbit del professorat d'ensenyaments secundaris.
c) Tramitar les convocatòries per a les destinacions provisionals dels funcionaris i funcionàries de carrera, en pràctiques i interins i interines del professorat dels cossos d'ensenyaments secundaris i professorat de religió.
d) Proposar l'adjudicació de llocs de treball objecte de les diferents convocatòries i participar en la confecció del programari informàtic relatiu a la provisió de llocs.
Corresponen al Servei de Nòmines de Personal Docent les funcions següents:
a) Gestionar i tramitar les nòmines del personal docent que presti serveis al Departament.
b) Controlar els procediments dels sistemes de previsió social que són d'aplicació al personal docent del Departament.
c) Controlar, mensualment, les despeses per grups i conceptes pressupostaris del capítol 1 pel que fa al personal docent així com les desviacions pressupostàries.
e) Realitzar estudis avaluadors de costos de personal docent així com elaborar propostes i informes per optimitzar els recursos disponibles.
f) Coordinar i orientar la gestió que en matèria de nòmines i previsió social tinguin encomanats els serveis territorials.
g) Assessorar en matèria de nòmines i règims de previsió social del personal docent els òrgans del Departament.
Del Servei de Nòmines de Personal Docent depèn la Secció de Nòmines de Personal Docent.
Corresponen a la Secció de Nòmines de Personal Docent les funcions següents:
a) Coordinar i controlar la gestió per a la correcta confecció de la nòmina de personal docent del Departament d'Educació.
b) Controlar les incidències en la nòmina, endarreriments, bestretes, aplicació de l'impost sobre la renda de les persones físiques, descomptes, execució econòmica de sentències, retencions judicials i totes aquelles que signifiquin variacions en la nòmina.
c) Confeccionar instruccions sobre la normativa aplicable dels règims de previsió social del personal docent, fer-ne el seguiment i la tramitació.
d) Programar, elaborar i distribuir els certificats per a la declaració de la renda de les persones físiques del personal docent.
e) Elaborar estadístiques relatives a les retribucions del personal docent i informes sobre costos de capítol 1.
Direcció General de Centres Educatius
Corresponen a la Direcció General de Centres Educatius les funcions següents:
a) Elaborar els plans i programes generals d'actuació en matèria de centres educatius.
b) Aplegar i analitzar les dades relatives a la població, a la infraestructura escolar a Catalunya i a l'oferta i la demanda educatives en els diferents nivells, modalitats i cicles del sistema educatiu no universitari així com la seva evolució, i elaborar les propostes d'escolarització i estudis de planificació corresponents.
c) Planificar i programar les inversions del Departament en matèria de centres i serveis educatius revisar-les i, si escau, executar-les.
d) Gestionar i tramitar els expedients relatius a la creació, autorització i cessament dels centres educatius no universitaris i elaborar les propostes de resolució corresponents i resoldre els expedients de modificació d'autoritzacions.
e) Elaborar propostes relatives a l'organització, la gestió i l'autonomia dels centres educatius del Departament i assignar els recursos als serveis territorials per fer front a les despeses per al funcionament i manteniment d'aquests centres.
f) Gestionar els concerts educatius, el sistema de pagament delegat, els convenis i les subvencions en relació amb els centres educatius i resoldre els recursos ordinaris interposats contra les actuacions dels serveis territorials en matèria de la seva competència.
g) Planificar i executar les competències del Departament en relació amb l'atorgament de beques i ajuts a l'estudi i coordinar la planificació i la gestió del transport i menjador i altres serveis escolars.
h) Elaborar estudis i propostes de viabilitat amb altres departaments i administracions públiques pel que fa a la reutilització dels equipaments docents públics i col·laborar amb altres organismes en l'elaboració de programes d'actuació educativa en assumptes de la seva competència.
i) Elaborar les propostes normatives relatives a l'exercici de les funcions assignades.
De la Direcció General de Centres Educatius depenen els òrgans i l'àrea funcional següents:
a) Subdirecció General de Gestió de Centres Educatius.
b) Subdirecció General d'Escolarització i Gestió dels Serveis a l'Alumnat.
c) Subdirecció General de Construccions Escolars.
d) Àrea de Planificació i Programació de l'Oferta Educativa.
e) Secció de Coordinació i Assessorament en Matèria de Centres Educatius.
Corresponen a la Subdirecció General de Gestió de Centres Educatius les funcions següents:
a) Elaborar informes i instruir expedients sobre creació, autorització, modificació i supressió dels centres docents, tant de règim general com de règim especial.
b) Elaborar propostes en relació amb els concerts, convenis i subvencions relatius a aquests ensenyaments i amb la seva gestió i control.
c) Gestionar i controlar les actuacions relacionades amb l'assignació de recursos materials i el règim administratiu dels centres educatius.
e) Coordinar el disseny de models de gestió econòmica i administrativa dels centres docents del Departament.
f) Donar suport i assessorar en la gestió econòmica als centres docents del Departament.
g) Elaborar informes de la gestió econòmica i administrativa dels centres educatius de diferents titularitats.
h) Gestionar i fer el seguiment pressupostari dels crèdits assignats.
i) Qualsevol altra que li sigui encomanda en relació amb les anteriors.
De la Subdirecció General de Gestió de Centres Educatius depenen els òrgans següents:
b) Servei de Règim Administratiu.
d) Secció de Centres de Règim Especial.
Corresponen al Servei de Règim Econòmic les funcions següents:
a) Gestionar, fer el seguiment i controlar les despeses assignades als centres públics del Departament i els convenis sobre finançament dels centres docents de titularitat de les corporacions locals.
b) Gestionar i controlar els concerts educatius i les convocatòries de subvencions per a centres privats.
c) Definir les plantilles docents dels centres privats concertats.
e) Gestionar els crèdits assignats.
Del Servei de Règim Econòmic depenen les seccions següents:
a) Secció de Règim Econòmic de Centres Públics.
b) Secció de Règim Econòmic de Centres Privats.
Corresponen a la Secció de Règim Econòmic de Centres Públics les funcions següents:
a) Proposar els criteris per a l'assignació de les despeses de funcionament dels centres públics del Departament d'Educació i fer-ne l'assignació, el seguiment, l'avaluació i el control.
b) Gestionar les convocatòries per a les subvencions de les llars d'infants de titularitat de les corporacions locals i controlar les justificacions de les subvencions atorgades.
c) Calcular i tramitar el finançament dels centres docents de titularitat de les corporacions locals.
d) Preparar els documents de base per a l'elaboració de l'avantprojecte del pressupost en l'àmbit dels centres públics del Departament d'Educació.
e) Proposar aquella normativa en matèria econòmica que pugui afectar els centres públics del Departament d'Educació.
Corresponen a la Secció de Règim Econòmic de Centres Privats les funcions següents:
a) Gestionar les convocatòries per a l'establiment de nous concerts o per a la renovació o modificació dels ja existents.
b) Gestionar convocatòries de subvenció per a centres privats d'ensenyament de règim general i controlar les justificacions de les subvencions atorgades a aquests centres.
c) Elaborar informes i resoldre incidències derivades del règim de concert educatiu i de les convocatòries de subvencions.
d) Tramitar els pagaments de les despeses de funcionament dels centres privats concertats i controlar la seva justificació.
e) Supervisar els procediments de recol·locació de personal docent dels centres privats concertats.
Corresponen al Servei de Règim Administratiu les funcions següents:
a) Elaborar propostes i executar mesures específiques en relació amb les funcions de la Subdirecció General respecte a la creació, modificació, i supressió de centres docents de la Generalitat de Catalunya.
b) Elaborar propostes i executar mesures específiques en relació amb les funcions de la Subdirecció General respecte els convenis de creació, modificació i supressió dels centres docents de titularitat de les corporacions locals.
c) Tramitar els expedients d'autorització, modificació i cessament dels centres docents privats.
d) Tramitar expedients d'habilitació del professorat de centres privats.
Del Servei de Règim Administratiu depenen les seccions següents:
a) Secció de Règim Administratiu de Centres Públics.
b) Secció de Règim Administratiu de Centres Privats.
Corresponen a la Secció de Règim Administratiu de Centres Públics les funcions següents:
a) Elaborar propostes relacionades amb la creació, modificació i supressió de centres públics i zones escolars rurals.
b) Tramitar els convenis de creació de centres públics d'altres administracions.
c) Tramitar els expedients d'implantació d'ensenyaments dels centres docents públics.
d) Tramitar els programes específics de creació de places a les llars d'infants públiques.
e) Elaborar projectes de normativa en matèria de centres públics.
Corresponen a la Secció de Règim Administratiu de Centres Privats les funcions següents:
a) Tramitar els expedients d'autorització, modificació de l'autorització i cessament dels centres privats.
b) Coordinar la tramitació als serveis territorials dels expedients d'autorització, de modificació i de supressió dels centres docents privats.
c) Tramitar els expedients d'habilitació del professorat de centres privats.
d) Proposar actuacions en matèria de centres educatius en l'àmbit de la seva competència.
Corresponen al Servei de Pagament Delegat les funcions següents:
a) Fer les propostes en relació amb l'actualització de les dades i procediments inclosos en el sistema de pagament delegat.
b) Aplicar els acords que en relació amb els centres concertats tinguin incidència en el sistema de pagament delegat.
c) Elaborar les propostes de resolució en relació amb l'aplicació de la normativa que regula el sistema de pagament delegat.
d) Emetre informes relatius a les reclamacions prèvies a la via jurisdiccional social, en relació amb el personal laboral inclòs en el sistema de pagament delegat.
Corresponen a la Secció de Gestió del Pagament Delegat les funcions següents:
a) Gestionar, supervisar i controlar el pagament delegat del personal docent dels centres concertats.
b) Resoldre les incidències que es produeixin.
c) Gestionar el pagament de les quotes corresponents a la Seguretat Social, de les retencions a compte de l'impost sobre la renda de les persones físiques.
d) Elaborar estudis econòmics i propostes d'actuació en relació amb aquesta matèria.
Corresponen a la Secció de Centres de Règim Especial les funcions següents:
a) Elaborar les propostes referents a la creació, modificació i supressió de centres públics d'ensenyaments de règim especial.
b) Tramitar els expedients referents a l'autorització, transformació, modificació de l'autorització i el cessament dels centres privats d'ensenyaments de règim especial.
c) Tramitar els convenis i les subvencions sobre el finançament d'aquests centres.
d) Elaborar els estudis econòmics corresponents.
e) Fer propostes d'actuació relatives als centres educatius d'aquesta naturalesa.
f) Preparar documents de base per a l'elaboració de l'avantprojecte de pressupost del Departament en l'àmbit d'aquests centres.
Corresponen a la Subdirecció General d'Escolarització i Gestió dels Serveis a l'Alumnat les funcions següents:
a) Elaborar l'oferta educativa de cada curs escolar i gestionar i controlar els processos d'admissió de l'alumnat en els centres sufragats amb fons públics.
b) Recollir i tractar les dades d'escolarització corresponents als centres públics i privats.
c) Coordinar la relació del Departament amb les oficines municipals d'escolarització.
d) Coordinar les actuacions que es duen a terme per facilitar a les oficines d'informació escolar i a les oficines municipals d'escolarització la informació necessària en relació amb l'oferta educativa del municipi.
e) Coordinar i executar les competències del Departament en relació amb l'atorgament de beques i ajuts a l'estudi.
f) Coordinar els aspectes referents al transport i menjadors escolars i d'altres serveis a l'alumnat de naturalesa anàloga.
g) Coordinar amb l'Administració local la gestió dels programes del seu àmbit de competència en coordinació amb la Direcció de Planificació Educativa.
h) Mantenir i controlar els registres de centres i de títols acadèmics no universitaris.
i) Proposar l'avantprojecte de pressupost en les partides que li són d'aplicació per raó de la seva competència.
j) Gestionar i fer el seguiment pressupostari dels crèdits assignats.
k) Elaborar les propostes normatives que correspongui per raó de les seves competències.
De la Subdirecció General d'Escolarització i Gestió dels Serveis a l'Alumnat depenen els serveis següents:
a) Servei d'Escolarització i Registre.
b) Servei de Gestió dels Serveis a l'Alumnat.
Corresponen al Servei d'Escolarització i Registre les funcions següents:
a) Elaborar propostes relacionades amb l'escolarització de cada curs acadèmic.
b) Gestionar la preparació dels processos d'admissió de l'alumnat en els centres sufragats amb fons públics i fer-ne el seguiment i el control.
c) Fer el seguiment de l'escolarització, gestionar les dades de l'alumnat i l'assignació dels llibres d'escolaritat i elaborar estudis sobre la matrícula dels centres públics i privats.
d) Gestionar el registre dels centres educatius i l'expedició i el registre dels títols acadèmics no universitaris.
e) Planificar i organitzar els intercanvis escolars amb altres comunitats autònomes.
f) Elaborar propostes d'actuació en les matèries assignades.
Del Servei d'Escolarització i Registre depenen les seccions següents:
b) Secció de Registre de Centres i Títols.
Corresponen a la Secció d'Escolarització les funcions següents:
a) Elaborar estudis sobre la preinscripció i matrícula dels centres docents públics i privats, fer-ne el seguiment i control.
b) Gestionar les dades de preinscripció i matriculació.
c) Elaborar les propostes d'actuació pel que fa a la preinscripció i matriculació.
d) Gestionar i controlar l'assignació dels llibres d'escolaritat.
Corresponen a la Secció de Registre de Centres i Títols les funcions següents:
a) Fer el manteniment a la base de dades de centres en relació amb la informació referent a la situació administrativa dels centres educatius públics i privats.
b) Emetre, a petició de les persones interessades o d'altres unitats administratives, les certificacions de les dades registrals dels centres educatius.
c) Elaborar les dades agregades referents a la informació dels centres educatius.
d) Realitzar periòdicament l'intercanvi informàtic de dades amb els registres anàlegs del Ministeri d'Educació i Ciència.
e) Establir i difondre el procediment de gestió de les sol·licituds de títols acadèmics i professionals que preveu la normativa vigent.
f) Gestionar l'expedició, distribució i inscripció dels títols sol·licitats.
g) Fer el seguiment de les gestions dels centres en relació amb les sol·licituds i lliurament dels títols i emetre les certificacions corresponents.
Corresponen al Servei de Gestió dels Serveis a l'Alumnat les funcions següents:
a) Planificar i coordinar les convocatòries per a la concessió de beques i ajuts a l'estudi del Departament.
b) Establir els criteris en relació amb l'atorgament de beques i ajuts a l'estudi.
c) Coordinar i supervisar les beques i ajuts de caràcter estatal gestionades pel Departament.
d) Planificar i coordinar el servei de transport escolar dels centres educatius del Departament.
e) Planificar i coordinar el servei de menjador escolar dels centres educatius del Departament.
f) Planificar i coordinar el Programa d'Escoles Viatgeres, les escoles llar i d'altres serveis a l'alumnat de naturalesa anàloga.
g) Proposar criteris per a la concessió d'ajuts a les associacions de pares i mares per a la realització del servei d'acollida matinal i planificar i coordinar la concessió.
h) Gestionar els crèdits assignats al Servei.
Del Servei de Gestió dels Serveis a l'Alumnat depenen les seccions següents:
a) Secció de Gestió de Beques i Ajuts.
Corresponen a la Secció de Gestió de Beques i Ajuts les funcions següents:
a) Gestionar i tramitar les convocatòries per a la concessió de beques i ajuts a l'estudi.
b) Gestionar el servei de transport escolar dels centres educatius del Departament.
c) Gestionar el servei de menjador escolar dels centres educatius del Departament.
d) Elaborar les diferents convocatòries per a la concessió de beques i ajuts a l'estudi.
e) Gestionar la concessió dels ajuts escolars a l'alumnat.
f) Preparar la proposta de resolució de les al·legacions i recursos que es puguin interposar.
a) Preparar l'avantprojecte del pressupost anual del Servei.
b) Gestionar el pressupost del Servei i controlar-ne l'estat d'execució.
c) Preparar les modificacions pressupostàries i els expedients de despeses pluriennals.
d) Gestionar, tramitar i controlar les despeses, els ingressos i els documents comptables corresponents.
e) Controlar i supervisar la gestió econòmica de les convocatòries que corresponen al Servei.
f) Elaborar i supervisar els estudis i informes de naturalesa econòmica que se li encomanin.
g) Gestionar els serveis d'escoles-llars, d'escoles viatgeres i d'altres serveis a l'alumnat de naturalesa anàloga.
Corresponen a la Subdirecció General de Construccions Escolars les funcions següents:
a) Impulsar, controlar, supervisar i coordinar els plans anuals d'actuacions en infraestructures establerts per la Direcció General.
b) Coordinar la nova informació corresponent al desenvolupament d'aquests plans.
c) Articular les inversions en programes d'actuació a curt termini i la seva proposta de contractació.
d) Coordinar les seccions d'Obres i Manteniment adscrites als serveis territorials en l'àmbit de les funcions que els són pròpies.
e) Gestionar els crèdits assignats a la Subdirecció General.
De la Subdirecció General de Construccions Escolars depenen els serveis següents:
a) Servei de Gestió de Construccions Escolars.
b) Servei de Gestió d'Inversions.
Corresponen al Servei de Gestió de Construccions Escolars les funcions següents:
a) Controlar i fer el seguiment dels projectes d'arquitectura pel que fa a les noves construccions, ampliacions, reformes, adequacions i millores dels centres i serveis educatius del Departament.
c) Assessorar i donar suport al personal tècnic que es contracti per a la redacció de projectes i direcció de les obres, i coordinar les Seccions d'Obres i Manteniment dels Serveis Territorials pel que fa al seguiment i control de les obres.
d) Supervisar i controlar els contractes establerts fins la recepció de les obres i dels convenis de col·laboració amb les administracions locals sobre obres en centres docents públics.
e) Realitzar estudis econòmics sobre projectes i supervisar estudis geotècnics i topogràfics dels solars on s'han de construir i/o ampliar centres docents públics i elaborar els informes corresponents.
f) Presentar i explicar a la comunitat educativa i als ajuntaments respectius els projectes arquitectònics corresponents a les actuacions programades pel Departament.
g) Elaborar els criteris per a la construcció de nous edificis i ampliacions per a centres docents públics i la normativa arquitectònica sobre centres docents d'acord amb els altres òrgans de la Direcció General.
h) Coordinar les seccions d'Obres i Manteniment dels serveis territorials pel que fa a la gestió tècnica dels projectes i obres.
i) Controlar l'inventari corresponent als edificis dels centres docents i del seu equipament mobiliari.
j) Gestionar els crèdits assignats al Servei.
Del Servei de Gestió de Construccions Escolars depenen les seccions següents:
a) Secció de Supervisió de Projectes.
b) Secció d'Obres i Inspecció de Solars.
Corresponen a la Secció de Supervisió de Projectes les funcions següents:
a) Controlar i supervisar els projectes d'arquitectura i enginyeria, tant pel que fa a noves construccions com ampliacions i obres de reforma, adequació i millora en centres educatius del Departament.
b) Proposar l'elaboració i l'actualització dels criteris i les actuacions sobre el disseny i la construcció de centres educatius i la seva incidència en el manteniment.
c) Establir els criteris bàsics per a la supervisió d'un projecte.
d) Controlar i revisar la documentació necessària per a la redacció de projectes arquitectònics de centres educatius.
e) Elaborar dades que permetin determinar els programes de necessitats per a centres de nova construcció i/o ampliació.
f) Preparar i elaborar els expedients tècnics per a la redacció de projectes concrets de centres docents públics.
g) Revisar i adequar els mòduls de cost de la construcció de centres docents i el manteniment de les bases de preus i de materials.
h) Emetre informes sobre els projectes de centres privats en els procediments d'autorització administrativa.
Corresponen a la Secció d'Obres i Inspecció de Solars les funcions següents:
a) Fer el seguiment i elaborar la informació referent a les obres de centres docents públics i serveis educatius.
b) Elaborar informes referents a les incidències, modificacions i actuacions complementàries de les obres que s'executin en centres docents públics de nova construcció o existents.
c) Elaborar informes referents a l'evolució econòmica de les obres.
d) Assessorar i donar suport a les seccions d'Obres i Manteniment adscrites als serveis territorials pel que fa al seguiment i control de les obres.
e) Inspeccionar els terrenys i els seus condicionaments urbanístics on s'han de construir i/o ampliar centres docents públics i elaborar els informes corresponents.
f) Supervisar el compliment de la normativa establerta per a la construcció i ampliació de centres educatius, especialment la que fa referència a la seguretat.
g) Encarregar, si s'escau, els estudis geotècnics i topogràfics dels solars i fer-ne el seguiment.
h) Redactar els informes corresponents a la documentació tècnica necessària per a l'acceptació de solars per a la construcció de centres i serveis educatius.
Corresponen a la Secció de Patrimoni les funcions següents:
a) Realitzar i mantenir l'inventari de l'equipament mobiliari dels centres del Departament.
b) Fer el seguiment, controlar i inventariar la documentació juridicoadministrativa corresponent als solars per construir i/o ampliar centres i serveis educatius del Departament.
c) Redactar informes corresponents a la documentació legal necessària per a l'acceptació de solars per construir centres educatius.
Correspon al Servei de Gestió d'Inversions les funcions següents:
a) Gestionar i fer el seguiment dels programes anuals d'inversió i assignar-ne els recursos pressupostaris.
b) Elaborar i actualitzar la informació corresponent als plans anuals d'inversió.
c) Preparar, gestionar i fer el seguiment dels convenis de col·laboració sobre obres amb les administracions locals.
d) Coordinar les propostes d'iniciació de contractes d'obres, consultoria i assistència, subministraments i serveis relatius als centres educatius del Departament i fer-ne el seguiment.
e) Fer el seguiment dels expedients administratius d'obres i serveis fins a la fase de contractació i elaborar i actualitzar la informació corresponent.
f) Coordinar les seccions d'Obres i Manteniment dels serveis territorials pel que fa a la gestió administrativa d'obres i consultories.
g) Gestionar els crèdits assignats al Servei.
Del Servei de Gestió d'Inversions depenen les seccions següents:
a) Secció de Gestió d'Inversions.
b) Secció d'Equipaments Educatius.
Correspon a la Secció de Gestió d'Inversions les funcions següents:
a) Elaborar, actualitzar la informació i gestionar el seguiment dels programes anuals d'inversió i fer el seguiment dels expedients administratius fins a la proposta de contractació.
b) Elaborar i actualitzar la informació i costos de les diverses actuacions.
c) Elaborar i tramitar les propostes d'incoació dels contractes d'obres i consultoria i assistència i fer-ne el seguiment.
d) Elaborar i fer el seguiment dels convenis que s'han de subscriure amb ajuntaments amb motiu de la realització d'obres.
Correspon a la Secció d'Equipaments Educatius les funcions següents:
a) Coordinar la programació d'equipaments dels centres i serveis educatius del Departament.
b) Coordinar l'elaboració de les prescripcions tècniques d'equipaments educatius, la presentació de mostres i la seva valoració.
d) Elaborar i tramitar les propostes d'iniciació dels contractes d'equipaments i serveis i fer el seguiment.
e) Efectuar la recepció dels diversos equipaments.
f) Coordinar el lliurament dels equipaments als centres i gestionar l'estoc del magatzem.
Corresponen al Servei de Programes Específics les funcions següents:
a) Desenvolupar i executar els programes específics d'actuació que estableixi la Subdirecció General.
b) Proposar, desenvolupar i coordinar els plans específics d'actuacions als centres educatius pel que fa referència al manteniment dels edificis.
c) Establir i coordinar programes de control de compliment de normativa vigent pel que fa a instal·lacions d'electricitat, calefacció i altres serveis.
d) Establir i coordinar programes de compliment quant a la supressió de les barreres arquitectòniques dels centres i serveis educatius del Departament.
e) Establir i coordinar programes de reparació, manteniment i emmagatzematge del conjunt d'edificis prefabricats del Departament.
f) Coordinar les seccions d'Obres i Manteniment dels serveis territorials pel que fa a les competències pròpies del Servei.
A l'Àrea de Planificació i Programació de l'Oferta Educativa, que es configura com a àrea funcional, li corresponen les funcions següents:
a) Aplegar, organitzar i estudiar les dades relatives als factors que incideixen en la demanda de places escolars.
b) Dur a terme i actualitzar permanentment el mapa de l'oferta d'ensenyaments de règim general, de règim especial i de serveis educatius.
c) Elaborar els estudis de base i els plans d'actuació en relació amb la planificació de l'oferta educativa a mig i llarg termini i a la previsió de construccions escolars i d'equipaments educatius.
d) Realitzar la programació dels llocs escolars sufragats amb fons públics.
e) Dirigir i coordinar les actuacions en matèria de planificació dels serveis territorials, en l'àmbit de les seves funcions.
Corresponen a la Secció de Coordinació i Assessorament en Matèria de Centres Educatius les funcions següents:
a) Fer el seguiment de convenis amb diferents institucions per al desenvolupament d'actuacions que són competència de la Direcció General.
b) Donar suport al/a la director/a general per coordinar i facilitar la informació derivada de la gestió de la Direcció General, especialment pel que fa a donar resposta als requeriments d'altres òrgans institucionals.
c) Donar suport jurídic al/la director/a general en els assumptes que afecten les seves atribucions i, en particular, en relació amb l'elaboració de les normes que hagi de dictar o elevar en ús de les seves competències.
d) Coordinar la informació i fer les propostes de resolució relatives als recursos que es presentin davant el/la director/a general.
Direcció General de Formació Professional i Educació Permanent
Corresponen a la Direcció General de Formació Professional i Educació Permanent les funcions següents:
a) Aprovar la planificació i l'organització de la formació professional específica i dels ensenyaments de règim especial d'esports i de persones adultes.
b) Promoure, dissenyar i organitzar els programes d'informació, orientació i inserció professional.
c) Planificar estudis de necessitats i prospectiva en matèria de formació professional específica, d'ensenyaments de règim especial d'esports i de persones adultes.
d) Dissenyar, organitzar, executar i avaluar les accions encaminades a adaptar de manera continuada l'oferta formativa en matèria de formació professional específica, d'ensenyaments de règim especial d'esports i de persones adultes a les necessitats culturals, socials, laborals i professionals.
e) Planificar els models formatius i els recursos humans, materials i funcionals d'acord amb les necessitats de la formació professional específica, dels ensenyaments de règim especial d'esports i de persones adultes.
f) Planificar les actuacions en matèria de cooperació exterior, particularment en l'àmbit de la Unió Europea en relació amb la formació professional específica, els ensenyaments de règim especial d'esports i de persones adultes.
g) Promoure, en col·laboració amb el Consell Català de Formació Professional, organismes i entitats públiques i privades, mesures i espais organitzatius per impulsar i organitzar accions per millorar els nivells de coordinació dels diferents subsistemes de la formació professional: la formació inicial, la formació ocupacional i la formació continua.
h) Planificar la formació contínua del professorat de formació professional específica, d'ensenyaments de règim especial d'esports i de persones adultes.
De la Direcció General de Formació Professional i Educació Permanent depenen els òrgans següents:
a) Subdirecció General de Formació de Persones Adultes.
b) Subdirecció General de Planificació i Organització de la Formació Professional.
d) Servei de Gestió Econòmica Administrativa.
e) Institut Català de les Qualificacions Professionals, amb les funcions i estructura previstes al Decret 176/2003, de 8 de juliol.
Correspon a la Subdirecció General de Formació de Persones Adultes les funcions següents:
a) Planificar estudis, recerques i prospectiva en l'àmbit de la formació de persones adultes.
b) Dissenyar plans i programes d'actuació en l'àmbit de la formació de persones adultes.
c) Proposar els mitjans i recursos humans, materials i funcionals necessaris dins l'àmbit de la formació de persones adultes.
d) Proposar ajuts i l'establiment de convenis de col·laboració amb entitats diverses que contribueixin a millorar la qualitat de la formació de persones adultes.
e) Proposar l'autorització i modificació de centres i aules de formació de persones adultes.
f) Elevar propostes de normativa específica de la formació de persones adultes.
g) Planificar i desenvolupar els currículums, pel que fa a continguts, estratègies, modalitats i organització, segons les necessitats específiques de les persones adultes.
h) Establir els criteris operatius per organitzar, realitzar i avaluar les activitats, programes i proves específiques de formació de persones adultes.
i) Dissenyar, planificar, realitzar i avaluar plans i programes de formació continua destinats específicament al professorat de persones adultes.
j) Dinamitzar xarxes de qualitat i processos d'innovació educativa que promoguin la participació del professorat de formació de persones adultes.
De la Subdirecció General de Formació de Persones Adultes depenen els òrgans següents:
a) Servei de Gestió de la Formació de Persones Adultes.
b) Servei de Planificació de la Formació de Persones Adultes.
Corresponen al Servei de Gestió de la Formació de Persones Adultes les funcions següents:
a) Gestionar la qualitat de l'oferta de la formació de persones adultes, adequant-la a les necessitats específiques dels diversos col·lectius en cada un dels territoris.
b) Elaborar i proposar els requeriments i els criteris per a l'assignació del professorat, tot atenent les característiques específiques de la formació dels col·lectius de persones adultes.
c) Proposar l'establiment de marcs de col·laboració amb entitats diverses que contribueixin a millorar la qualitat i l'adequació de la formació de persones adultes.
d) Proposar la creació, modificació i supressió de centres i aules de formació de persones adultes, i informar les sol·licituds d'obertura de centres privats.
e) Proposar l'assignació de mitjans, recursos materials i funcionals específics als centres de formació de persones adultes.
f) Proposar i tramitar els processos d'assignació de subvencions a entitats en l'àmbit estricte de la formació de persones adultes.
g) Coordinar i gestionar les activitats i els serveis de formació de persones adultes, en les diverses modalitats, a nivell territorial.
h) Coordinar la col·laboració amb els equips directius dels centres de formació de persones adultes.
i) Gestionar la preparació i realització de les proves específiques de formació de persones adultes tot garantint l'accés dels diversos col·lectius i la qualitat dels processos.
j) Col·laborar en la supervisió de la gestió acadèmica dels centres i aules de formació de persones adultes.
k) Elaborar propostes de normativa específica en matèria de formació de persones adultes.
Del Servei de Gestió de la Formació de Persones Adultes depèn la Secció de Gestió Acadèmica dels Centres de Formació de Persones Adultes.
Corresponen a la Secció de Gestió Acadèmica dels Centres de Formació de Persones Adultes les funcions següents:
a) Obtenir, registrar, actualitzar i processar informació rellevant relativa a la formació de persones adultes.
b) Custodiar i mantenir els expedients acadèmics, i tramitar el lliurament de certificats i titulacions en els centres de formació de persones adultes.
c) Tramitar les propostes de despesa de materials i equipaments didàctics específics dels centres de formació de persones adultes.
Corresponen al Servei de Planificació de la Formació de Persones Adultes les funcions següents:
a) Realitzar recerques i estudis diagnòstics i prospectius de les necessitats específiques de formació de les persones adultes.
b) Col·laborar en l'avaluació dels processos i resultats dels plans i programes d'actuació, i de l'oferta formativa destinada a les persones adultes en les diverses modalitats i nivells.
c) Proposar plans, programes i accions que responguin a les necessitats de formació específica identificades en els diversos col·lectius de persones adultes.
d) Proposar adaptacions i modificacions dels currículums específics de la formació de persones adultes adequades a les característiques i necessitats dels col·lectius d'usuaris i usuàries.
e) Proposar dissenys adequats de proves d'avaluació específiques per a l'obtenció de les titulacions i certificacions d'estudis en els àmbits de la formació de persones adultes.
f) Coordinar i controlar l'experimentació d'instruments i mitjans didàctics destinats a millorar aspectes concrets de la formació de persones adultes.
g) Afavorir la participació dels centres, professorat i entitats catalanes en activitats d'àmbit europeu i internacional relacionades amb la formació de persones adultes.
h) Elaborar propostes de normativa específica en matèria de formació de persones adultes.
Del Servei de Planificació de la Formació de Persones Adultes depèn la Secció d'Estudis i Recursos de Formació de Persones Adultes.
Corresponen a la Secció d'Estudis i Recursos de Formació de Persones Adultes les funcions següents:
a) Donar suport tècnic a la realització de recerques i estudis diagnòstics i prospectius de les necessitats específiques de formació de persones adultes.
b) Donar suport tècnic a l'elaboració de les propostes de plans, programes i accions de formació específica que li siguin encomanades.
c) Coordinar les adaptacions i modificacions dels currículums específics de la formació de persones adultes que li siguin encomanades.
d) Coordinar el disseny de les proves d'avaluació específiques que li siguin encomanades.
e) Realitzar la coordinació tècnica i el seguiment de processos d'experimentació i innovació en formació de persones adultes.
Corresponen a la Subdirecció General de Planificació i Organització de la Formació Professional les funcions següents:
a) Planificar i organitzar la formació professional específica.
b) Dissenyar i promoure l'experimentació de nous models d'organització de centres.
c) Dissenyar, promoure i organitzar accions per a la inserció professional.
d) Desenvolupar l'ordenació educativa de la formació professional específica i elaborar les proves d'accés als cicles formatius o d'obtenció de titulacions en aquest àmbit.
e) Facilitar l'adopció de mesures per a la revisió i adaptació dels currículums a la necessitat canviant del món laboral.
f) Promoure la creació de títols professionals que les necessitats de l'entorn productiu i de serveis de Catalunya demanin.
g) Afavorir actuacions conjuntes amb empreses i/o institucions adreçades a la millora de la formació professional.
h) Planificar, executar i fer el seguiment dels programes específics de formació, perfeccionament i reciclatge del professorat de formació professional i dels ensenyaments de règim especial d'esports en el marc de la programació general.
i) Planificar i organitzar la formació professional específica a distància.
j) Planificar i organitzar els ensenyaments de règim especial d'esports.
De la Subdirecció General de Planificació i Organització de la Formació Professional depenen els serveis següents:
a) Servei de Suport a la Gestió dels Centres de Formació Professional i Ensenyaments Esportius.
b) Servei d'Organització del Currículum de la Formació Professional i dels Ensenyaments Esportius.
Corresponen al Servei de Suport a la Gestió dels Centres de Formació Professional i Ensenyaments Esportius les funcions següents:
a) Elaborar propostes relacionades amb la gestió de convenis amb centres, universitats, altres administracions, organismes, entitats i empreses.
b) Col·laborar en la definició dels criteris per a l'assignació de despeses de funcionament dels centres.
c) Col·laborar en l'organització, la gestió i l'avaluació de les proves d'accés dels cicles formatius del règim general i els ensenyaments de règim especial d'esports.
d) Col·laborar en l'organització, la gestió i l'avaluació de les proves per a l'obtenció de titulacions de formació professional.
e) Col·laborar en la definició de criteris en l'assignació dels concerts educatius dels centres de formació professional.
f) Proposar criteris per planificar l'actualització anual de l'oferta dels cicles formatius i la provisió dels equipaments.
g) Analitzar i fer propostes en matèria de convalidacions, exempcions, concordances, reclamacions i equivalències dels estudis realitzats per l'alumnat.
h) Gestionar i fer el seguiment de les actuacions dels programes compartits amb el Departament de Treball i Indústria relacionats amb la formació professional ocupacional i de capacitació professional.
Del Servei de Suport a la Gestió dels Centres de Formació Professional i Ensenyaments Esportius depèn la Secció d'Atenció a l'Alumnat de Formació Professional i d'Ensenyaments Esportius.
Corresponen a la Secció d'Atenció a l'Alumnat de Formació Professional i d'Ensenyaments Esportius les funcions següents:
a) Gestionar les proves d'accés dels cicles formatius del règim general.
b) Gestionar les proves d'accés als ensenyaments de règim especial d'esports.
c) Gestionar les proves per a l'obtenció de titulacions de formació professional.
d) Gestionar les convalidacions, exempcions, concordances, reclamacions i equivalències dels estudis realitzats per l'alumnat.
Corresponen al Servei d'Organització del Currículum de la Formació Professional i dels Ensenyaments Esportius les funcions següents:
a) Elaborar i desenvolupar el currículum de les famílies professionals de la formació professional específica.
b) Elaborar i desenvolupar el currículum dels ensenyaments de règim especial d'esports.
c) Analitzar i elaborar les adaptacions curriculars dels cicles formatius.
d) Revisar i millorar el currículum dels cicles formatius.
e) Analitzar i elaborar propostes d'actualització dels títols de formació professional i dels ensenyaments de règim especial d'esports.
f) Desenvolupar, si s'escau, projectes d'innovació relatius a la formació professional promoguts per la Direcció General.
g) Coordinar amb els altres departaments competents en la matèria, les accions d'oferta conjunta dels cicles formatius.
Corresponen a la Subdirecció General de Programes i Recursos les funcions següents:
a) Dissenyar i organitzar programes d'informació i orientació professional.
b) Establir marcs de col·laboració amb les administracions locals i els agents socials en matèria d'informació i orientació professional inicial.
c) Ordenar, planificar i coordinar l'oferta de programes de transició al món laboral i de programes de garantia social.
d) Dissenyar, organitzar i aprovar propostes d'aplicació de transició al món laboral i programes de garantia social.
e) Cercar, promoure i participar en programes comunitaris i internacionals de cooperació transnacional en els àmbits relacionats amb la formació professional i la transició.
f) Promoure i organitzar activitats de cooperació en matèria de formació professional amb administracions nacionals i regionals.
g) Planificar l'organització d'accions formatives de mobilitat transnacional d'estudiants i professors de formació professional.
h) Promoure la realització d'estudis d'inserció professional i d'anàlisi de canvis en les necessitats formatives professionals per tal de disposar de les dades indicatives.
i) Establir marcs de col·laboració amb les administracions i amb l'entorn productiu per garantir una millor qualitat i adequació de les accions formatives.
De la Subdirecció General de Programes i Recursos depenen els serveis següents:
a) Servei de Programes Internacionals de Formació Professional.
b) Servei de Programes de Transició.
c) Servei d'Informació i Orientació Professional.
Corresponen al Servei de Programes Internacionals de Formació Professional les funcions següents:
a) Desenvolupar i gestionar projectes de cooperació transnacional realitzats en el marc dels programes i iniciatives de la Comissió Europea o altres organismes internacionals.
b) Gestionar i fer el seguiment de les activitats de cooperació en matèria de formació professional realitzades amb administracions nacionals i regionals.
c) Proposar les condicions de la convocatòria pública d'ajuts per a la realització d'estades i/o intercanvis en empreses o entitats d'altres països.
d) Organitzar i fer el seguiment de les accions de mobilitat transnacional d'estudiants i professors de formació professional.
e) Dissenyar instruments i materials adequats a l'organització i realització de projectes transnacionals de formació professional.
Corresponen al Servei de Programes de Transició les funcions següents:
a) Establir les característiques i la tipologia dels programes que integren l'oferta de programes bàsics de transició (programes de garantia social) i afavorir-ne el desenvolupament.
b) Establir els criteris de certificació de la formació i el reconeixement de les seves correspondències, d'acord amb el sistema general de qualificacions establert.
c) Planificar, promoure i coordinar el conjunt de l'oferta necessària dels programes bàsics de transició.
d) Dissenyar, promoure i aplicar programes propis en col·laboració, si s'escau, amb altres administracions.
e) Supervisar els programes que constitueixen l'oferta pròpia del Departament dels programes de garantia social.
f) Avaluar el funcionament dels programes i elaborar propostes per a noves actuacions.
g) Promoure i establir col·laboracions amb l'entorn productiu i amb altres administracions.
h) Elaborar, sistematitzar i difondre recursos i materials didàctics.
i) Dissenyar estratègies i materials per facilitar informació i orientació a les persones usuàries dels programes.
j) Proposar accions de formació específica adreçades al professorat dels programes bàsics de transició (programes de garantia social).
Del Servei de Programes de Transició depèn la Secció de Planificació, Organització i Gestió dels Programes de Transició.
Corresponen a la Secció de Planificació, Organització i Gestió dels Programes de Transició les funcions següents:
a) Planificar l'oferta a partir de l'anàlisi territorial de necessitats.
b) Promoure els programes i coordinar l'oferta, a partir de convenis amb altres administracions i del reconeixement de programes impartits per entitats i institucions.
c) Definir les característiques bàsiques, els àmbits formatius i els tipus de continguts dels programes.
d) Dissenyar i establir criteris, mètodes i instruments per al seguiment i l'avaluació dels resultats.
e) Establir criteris i directrius per al desenvolupament dels programes formatius.
Corresponen al Servei d'Informació i Orientació Professional les funcions següents:
a) Organitzar, aplicar i desenvolupar programes i activitats d'informació i orientació professional adreçats a alumnes i professors d'ensenyament secundari obligatori i post - obligatori.
b) Desenvolupar i aplicar les accions definides en els marcs de col·laboració establerts amb les administracions locals i els agents socials en matèria d'informació i orientació professional.
c) Dissenyar instruments i materials d'informació i orientació professional inicial.
d) Proposar criteris de detecció de necessitats i d'avaluació dels programes i activitats en l'àmbit de la informació i l'orientació professional.
e) Organitzar accions de formació del professorat en relació amb la informació i l'orientació professional.
a) Coordinar l'activitat econòmica de la Direcció General i assessorar al/a la director/a general en la seva supervisió.
b) Programar i coordinar l'elaboració de la proposta de l'avantprojecte de pressupost de la Direcció General, a partir de la proposta de les diferents unitats.
c) Fer el seguiment de la comptabilitat pressupostària i de la confecció i el tràmit dels documents comptables corresponents
d) Elaborar, tramitar i fer el seguiment dels documents relacionats amb la gestió de convenis i acords amb institucions i empreses promoguts per la Direcció General.
e) Gestionar les certificacions i justificacions econòmiques de programes executats amb fons europeus i d'altres departaments de la Generalitat.
f) Gestionar les dietes i indemnitzacions relacionades amb les diferents actuacions portades a terme per les unitats de la Direcció General.
g) Elaborar, tramitar i fer el seguiment dels documents relacionats amb la contractació dels serveis promoguts des de les unitats de la Direcció General.
h) Controlar i supervisar el assumptes relatius a la gestió de personal de la Direcció General.
Direcció de Planificació Educativa
Corresponen a la Direcció de Planificació Educativa, que té rang de direcció general, les funcions següents:
a) Establir els criteris per a la col·laboració amb l'Administració local en matèria d'ensenyament.
b) Analitzar comparativament els models de descentralització de competències en matèria educativa en els ens locals.
c) Promoure la coordinació de les actuacions entre el Departament d'Educació i les entitats locals en el desenvolupament de les polítiques educatives.
d) Planificar actuacions conjuntes adreçades a la compensació de les desigualtats per tal de fer efectiu el ple exercici del dret a l'educació.
e) Estudiar, proposar i avaluar les diferents possibilitats de convenis i acords de col·laboració que es puguin subscriure entre el Departament d'Educació i les entitats locals per a la millora del sistema educatiu.
f) Establir les directrius per a la coordinació de les actuacions del Consell Escolar de Catalunya, del Consell Superior d'Avaluació del Sistema Educatiu i del Consell Català de Formació Professional.
g) Preveure, organitzar i establir el calendari d'actuació dels òrgans esmentats de participació i consulta del Departament d'Educació en els àmbits en què sigui preceptiva o es consideri necessària la seva intervenció.
h) Emetre orientacions o criteris adreçats als òrgans consultius esmentats per assolir més coherència en els objectius respectius i una harmonització de les seves actuacions.
i) Generar sistemes de simulació que permetin estudiar i avaluar la repercussió de l'aplicació de les polítiques educatives.
j) Assessorar el Consell de Direcció del Departament en els àmbits d'actuació propis.
Organització Territorial del Departament d'Educació
183.1 Sense perjudici del que preveu l'apartat següent el Departament d'Educació s'estructura en l'àmbit territorial, en els serveis territorials següents:
e) Serveis Territorials a les Terres de l'Ebre.
f) Serveis Territorials a la Catalunya Central.
Àmbit territorial: comarques de l'Anoia, el Bages, el Berguedà, Osona i el Solsonès.
g) Serveis Territorials a l'Alt Pirineu i Aran.
Àmbit territorial: comarques de l'Alta Ribagorça, l'Alt Urgell, la Cerdanya, el Pallars Jussà, el Pallars Sobirà i Era Val d'Aran.
183.2 Fins a l'entrada en vigor del Decret a que fa referència la disposició addicional segona és d'aplicació el que preveu aquesta disposició addicional i les següents.
El Consorci d'Educació de Barcelona té el seu àmbit d'actuació a la ciutat de Barcelona i progressivament assumirà competències que actualment exerceixen els Serveis Territorials a Barcelona I (ciutat), previstos a la disposició addicional segona, d'acord amb el que preveu el Decret 84/2002, de 5 de febrer, de constitució del Consorci d'Educació de Barcelona.
Els serveis territorials, amb rang orgànic assimilat a subdirecció general, depenen orgànicament del/de la conseller/a d'Educació i funcionalment de la Secretaria General i de les direccions generals del Departament en l'àmbit de les seves respectives competències.
Corresponen als serveis territorials les funcions següents, referides al seu àmbit territorial:
a) Executar les directrius del Departament, tant pel que fa a l'ensenyament en centres docents de titularitat pública com en centres docents privats.
b) Exercir les funcions d'inspecció educativa, a través de la Inspecció d'Educació Territorial.
c) Executar les directrius del Departament en matèria de serveis educatius i formació permanent.
d) Executar les directrius del Departament en matèria de prevenció de riscos laborals.
e) Executar les directrius del Departament relatives als programes específics de formació professional i formació de persones adultes.
f) Supervisar les obres de construcció i de millora i remodelació en centres docents de titularitat pública.
g) Gestionar el personal docent i d'administració i serveis adscrit a llocs de treball en l'àmbit territorial.
h) Executar i supervisar les tasques d'administració general.
i) Qualsevol altre que li sigui encomanda pel/per la conseller/a, la Secretaria General o les direccions generals.
Al capdavant de cadascun dels serveis territorials, d'acord amb el que preveu la disposició addicional segona, hi ha un/a director/a.
Corresponen als/a directors/es dels serveis territorials del Departament d'Educació, les funcions següents:
a) Representar el Departament d'Educació en l'àmbit territorial.
b) Dirigir, organitzar, coordinar i supervisar el funcionament dels serveis territorials en l'àmbit de la seva competència, exercir tasques de protocol i premsa, dirigir i vetllar per la correcta gestió del personal docent i d'administració i serveis i proposar les actuacions que considerin adients.
c) Gestionar i prioritzar les obres de remodelació, ampliació i millora dels centres i serveis educatius i les obres menors.
d) Detectar i prioritzar les necessitats de noves construccions i remodelacions de centres educatius públics, d'acord amb la planificació educativa del territori.
e) Coordinar les actuacions en matèria de gestió dels centres educatius i dels assumptes relatius a l'alumnat.
f) Coordinar les accions que corresponen als programes de formació professional i formació de persones adultes.
g) Coordinar les accions relatives als serveis educatius i la formació permanent del professorat.
h) Dirigir, a través de l'inspector en cap, les actuacions territorials de la Inspecció Educativa d'acord amb allò que disposa l'article 7 del Decret 266/2000, de 31 de juliol, pel qual es regula la Inspecció d'Ensenyament.
i) Coordinar les actuacions de planificació educativa en el territori.
j) Coordinar i supervisar les actuacions referents a la prevenció de riscos laborals.
k) Qualsevol altre que els sigui delegada per resolució del/de la conseller/a, de la Secretaria General i de les direccions generals.
La resolució dels recursos d'alçada interposats contra els actes del director/a dels serveis territorials correspon, segons el cas, a la secretaria general o a la direcció general competent per raó de la matèria.
Es modifica l'article 5 del Decret 305/1993, de creació del Consell Superior d'Avaluació del Sistema Educatiu, que queda redactat en els següents termes:
"El càrrec de membre del Consell Superior d'Avaluació del Sistema Educatiu no pot ser retribuït, tret del càrrec de president, quan s'exerceixi per delegació del/de la conseller/a d'Educació.
"Fora d'aquest supòsit, els membres del Consell Superior d'Avaluació del Sistema Educatiu poden percebre dietes i indemnitzacions per assistència a les reunions, d'acord amb la normativa vigent."
Durant l'any 2006 s'ha d'aprovar el Decret que adapti l'estructuració i funcionament dels òrgans territorials del Departament d'Educació a l'estructura territorial prevista a l'article 183 d'aquest Decret.
Aquesta adaptació es farà sens perjudici de la progressiva assumpció de competències per part del Consorci d'Educació de Barcelona i de la necessitat de creació d'altres unitats orgàniques descentralitzades en àmbits territorials amb una alta concentració de població escolar.
Mentre no entri en vigor el Decret esmentat, l'estructura territorial del Departament d'Educació és la següent:
a) Serveis Territorials a Barcelona I (ciutat).
Àmbit territorial: Barcelona ciutat.
Àmbit territorial: Barcelonès (llevat de Barcelona ciutat), Vallès Oriental, Maresme, Alt Penedès, Garraf, Bages, Berguedà, Osona i el municipi de Fogars de la Selva.
c) Serveis Territorials al Baix Llobregat-Anoia.
Àmbit territorial: Baix Llobregat, Anoia.
Àmbit territorial: comarques de Girona (llevat del municipi de Fogars de la Selva, de la Selva i dels municipis de Bellver de Cerdanya, Martinet, Prullans, Lles de Cerdanya i Prats i Sampsor, de la Cerdanya).
Àmbit territorial: comarques de Lleida (inclou els municipis de Bellver de Cerdanya, Martinet, Prullans, Lles de Cerdanya i Prats i Sampsor, de la Cerdanya).
Àmbit territorial: comarques de Tarragona (llevat del Montsià, Baix Ebre, Ribera d'Ebre i Terra Alta).
h) Serveis Territorials a les Terres de l'Ebre.
Àmbit territorial: comarques del Montsià, Baix Ebre, Ribera d'Ebre i Terra Alta.
Del/de la director/a dels Serveis Territorials a Barcelona I (ciutat), Barcelona II (comarques), Baix Llobregat-Anoia, Vallès Occidental, Girona, Lleida i Tarragona depenen els òrgans següents:
c) Secció d'Obres i Manteniment.
d) Secció de Serveis Educatius i Formació Permanent.
e) Secció de Prevenció de Riscos Laborals.
Del/de la director/a dels Serveis Territorials a les Terres de l'Ebre depenen els òrgans següents:
b) Secció de Prevenció de Riscos Laborals.
Del/de la director/a dels Serveis Territorials a Barcelona I (ciutat), Barcelona II (comarques), Baix Llobregat-Anoia, Vallès Occidental, Girona, Lleida, Tarragona i les Terres de l'Ebre, també depèn la Inspecció territorial, d'acord amb el que disposa l'article 7 del Decret 266/2000, de 31 de juliol, pel qual es regula la Inspecció d'Ensenyament.
La Inspecció Territorial, en l'àmbit de cada un dels serveis territorials, depèn orgànicament del/de la director/a i funcionalment de la Subdirecció General de la Inspecció d'Educació.
Corresponen a la Secretaria, amb nivell orgànic assimilat a servei, les funcions següents:
a) Gestionar i tramitar els assumptes relatius als centres docents públics i centres docents privats en l'àmbit territorial.
b) Gestionar els assumptes relatius al personal d'administració i serveis adscrit en l'àmbit dels serveis territorials.
c) Gestionar la nòmina del personal d'administració i serveis.
d) Gestionar els serveis escolars en l'àmbit territorial corresponent.
e) Supervisar el règim interior del servei territorial, l'atenció al públic, el registre general i l'arxiu general.
f) Assessorar i donar suport jurídic als òrgans dels serveis territorials, emetre informes i elaborar propostes de resolució.
g) Efectuar el seguiment i el control dels serveis informàtics de la seu dels serveis territorials.
De la Secretaria dels Serveis Territorials a Barcelona I (ciutat), Barcelona II (comarques), Baix Llobregat-Anoia, Vallès Occidental, Girona, Lleida, Tarragona, depenen els òrgans següents:
a) La Secció de Centres i Alumnes.
De la Secretaria dels Serveis Territorials a les Terres de l'Ebre depenen els òrgans següents:
a) La Secció de Gestió de Personal Docent.
b) La Secció de Centres i Alumnes.
c) La Secció de Serveis Educatius i Formació Permanent.
Corresponen a la Secció de Centres i Alumnes les funcions següents:
a) Gestionar i tramitar l'assignació i el lliurament als centres educatius públics dels fons per finançar les despeses de funcionament i controlar la documentació associada a la justificació d'aquestes despeses.
b) Gestionar i tramitar l'autorització, la modificació i el cessament de centres privats.
c) Gestionar la nòmina de pagament delegat dels centres concertats en l'àmbit territorial.
d) Gestionar els concerts amb centres privats i tramitar les declaracions d'interès social.
e) Controlar la situació material i la disponibilitat de places en la xarxa de centres existents, públics, privats concertats i d'altres privats.
f) Controlar l'estat dels centres públics, l'inventari del seu mobiliari i l'equipament.
g) Elaborar informes i propostes de millores en la dotació i reposició de mobiliari i equipament als centres públics i controlar-ne l'inventari.
h) Tramitar la concessió de beques i ajudes a l'alumnat i gestionar els expedients de sol·licitud, denegació per incompliment de normativa, resolució de reclamacions i proposta de resolució de recursos en primera instància.
i) Tramitar i gestionar el lliurament dels llibres d'escolaritat i l'expedició de títols i certificats.
j) Gestionar els serveis escolars.
k) Gestionar el procés de matriculació d'alumnes.
l) Proposar i tramitar les resolucions relatives a les sol·licituds d'autorització d'activitats complementàries dels centres docents concertats.
m) Qualsevol altra que li sigui encomanda en relació amb les anteriors.
Corresponen a la Secció d'Administració les funcions següents:
a) Executar les directrius i la vigilància en el compliment de les disposicions legals i reglamentàries relatives a les competències del Departament.
b) Registrar i arxivar la correspondència, les instàncies i, en general, tota la documentació emesa i lliurada als serveis territorials.
c) Informar els pares, mares i tutors i, en general, la comunitat educativa, sobre els centres, serveis educatius i altres elements del sistema educatiu que siguin competència del Departament.
d) Emetre certificacions sobre documentació custodiada en els serveis territorials.
e) Gestionar el pressupost dels serveis territorials, la tramitació de subministraments i pagaments i la tramitació de les dietes generades pel personal.
f) Elaborar la memòria anual d'activitats dels serveis territorials.
g) Qualsevol altra que li sigui encomanda en relació amb les anteriors.
Corresponen al Servei de Personal Docent les funcions següents:
a) Gestionar els assumptes relatius al personal docent que presta els seus serveis en l'àmbit territorial, d'acord amb les directrius de la Direcció General de Personal Docent, i gestionar-ne la nòmina.
b) Estudiar, gestionar i fer propostes en relació amb les plantilles d'efectius docents dels centres educatius adscrits a l'àmbit territorial.
Del Servei de Personal Docent depèn la Secció de Gestió de Personal Docent.
Corresponen a la Secció de Gestió de Personal Docent les funcions següents:
a) Gestionar el personal docent adscrit a la seu del servei territorial corresponent i als centres i serveis educatius de l'àmbit territorial de la seva competència.
b) Gestionar les dotacions de personal docent als centres i serveis educatius, el control permanent de les dotacions de personal i de les vacants dels centres públics, atenent la seva naturalesa i la seva qualificació a partir de les plantilles prèviament fixades.
c) Tramitar la incoació d'expedients disciplinaris així com l'aplicació de les sancions corresponents.
d) Actualitzar permanentment el sistema d'informació del personal, consignant-hi puntualment les incidències i les modificacions de la situació administrativa del personal.
e) Dur a terme les modificacions relatives a la nòmina del personal docent, així com la gestió dels assumptes referits a retencions i reintegraments, emissió de liquidacions d'havers i de cartes de pagament.
f) Gestionar els tràmits referents a Seguretat Social i MUFACE del personal docent.
g) Dur a terme les gestions i els tràmits propis dels processos de nomenament i assignació del personal docent dels centres públics i serveis educatius, inclòs el personal directiu docent.
Corresponen a la Secció d'Obres i Manteniment les funcions següents:
a) Supervisar projectes d'arquitectura i enginyeria, de reforma, adequació i millora en centres del Departament en l'àmbit territorial corresponent.
b) Elaborar l'informe i la proposta de noves construccions, i obres de reforma dels centres públics.
Dur a terme el seguiment de la programació i l'execució anual de construccions i obres diverses aprovada pel Departament.
c) Elaborar informes sobre els projectes d'obres relatius a modificació de l'autorització de centres privats d'acord amb les directrius de la Direcció General de Centres Educatius.
d) Planificar en matèria de construcció de nous centres educatius i remodelació dels ja existents.
Corresponen a la Secció de Serveis Educatius i Formació Permanent les funcions següents:
a) Impulsar i coordinar el desenvolupament de les actuacions de la Direcció General d'Ordenació i Innovació Educativa.
b) Aportar informació i formular propostes sobre les actuacions en les matèries pròpies de la Direcció General d'Ordenació i Innovació Educativa.
c) Donar suport tècnic als diferents òrgans dels Serveis Territorials en els programes d'innovació educativa i altres vinculats a ordenació i innovació educativa.
d) Coordinar i gestionar les actuacions administratives relacionades amb els serveis educatius de l'àmbit territorial.
e) Coordinar i fer el seguiment de la gestió dels recursos dels serveis educatius en el seu àmbit territorial.
f) Mantenir els contactes i relacions amb els organismes territorials vinculats amb els serveis educatius i amb la formació permanent del professorat que en garanteixin la coordinació adient.
g) Coordinar la gestió, promoure la participació i fer el seguiment dels assumptes relatius als programes europeus d'intercanvi educatiu.
h) Promoure el desenvolupament de noves tecnologies i tècniques didàctiques.
Corresponen a la Secció de Prevenció de Riscos Laborals les funcions establertes en el Decret 183/2000, de 29 de maig, de regulació del Servei de Prevenció de Riscos Laborals del Departament d'Ensenyament.
L'Oficina Territorial del Maresme es configura com una unitat administrativa adscrita als Serveis Territorials a Barcelona II (comarques), amb rang orgànic assimilat a secció i que depèn de la secretaria dels serveis territorials.
L'Oficina Territorial del Maresme té la seva seu a Mataró i el seu àmbit d'actuació és la comarca del Maresme.
Corresponen a l'Oficina Territorial del Maresme les funcions següents:
a) Gestionar el registre, l'arxiu, la informació i l'atenció al públic de l'Oficina.
b) Emetre certificacions sobre documentació custodiada a l'Oficina.
c) Gestionar les despeses de funcionament de l'Oficina.
d) Gestionar les incidències del personal docent i del personal d'administració i serveis adscrit en l'àmbit territorial de l'Oficina.
e) Elaborar propostes de concessió de beques i ajuts.
f) Supervisar i fer propostes en relació amb el mobiliari dels centres públics.
g) Tramitar i informar sobre les incidències que puguin afectar el pagament delegat dels centres concertats de l'àmbit de l'Oficina.
h) Gestionar els serveis escolars, el lliurament dels llibres d'escolaritat i l'expedició de certificats i títols acadèmics dels alumnes dependents dels centres de l'àmbit de l'Oficina.
Les persones que ocupen els llocs de comandament de les unitats afectades per aquest Decret seguiran exercint les seves funcions respectives mentre no es proveeixin els llocs de treball corresponents d'acord amb l'estructura regulada.
Els negociats dependents de les subdireccions generals, dels serveis i de les seccions afectats per aquest Decret subsistiran mentre no es dictin les disposicions de desplegament pertinents.
Els/les funcionaris/àries i la resta de personal de l'Administració de la Generalitat que resultin afectats per les modificacions orgàniques d'aquest Decret continuaran percebent la totalitat de les seves retribucions amb càrrec als crèdits als quals s'imputaven, fins que s'adoptin les disposicions de desplegament i pressupostàries corresponents.
Les persones que ocupen els llocs de treball dels òrgans i àrees funcionals modificades per aquest Decret seguiran exercint les seves funcions respectives mentre no s'adaptin els nomenaments o es proveeixin, si s'escau, els llocs de treball d'acord amb l'estructura regulada.
a) El Decret 320/2000, de 27 de setembre, de reestructuració del Departament d'Ensenyament.
b) El Decret 282/2004, d'11 de maig, de reestructuració parcial dels departaments d'Ensenyament i de Benestar i Família, excepte l'article 1.
c) El Decret 314/1986, de 23 d'octubre, pel qual es fixa, en el cas de delegació, la categoria del càrrec de president del Consell Escolar de Catalunya.
d) El Decret 255/2001, de 25 de setembre, d'organització territorial del Departament d'Ensenyament.
e) L'Ordre de 3 de maig de 1985, per la qual es crea el Centre de Documentació i Experimentació de Ciències Naturals i Física i Química a la Direcció General de Batxillerat.
Es faculta el/la conseller/a d'Educació per dictar les disposicions necessàries per al desplegament d'aquest Decret, i el/la conseller/a d'Economia i Finances per fer les modificacions pressupostàries necessàries per donar-ne compliment.